text:
Individuell OgnarRøkt er ætlað einstaklingum, virkjum og stovnum, ið hava minst 5 mió. kr. í íløgufúsum kapitali. Endamálið við Individuellari OgnarRøkt er at tryggja íleggjarum eitt positivt avkast sum frá líður. Tænastan verður lagað eftir viðurskiftunum hjá hvørjum einstøkum íleggjara.
Serfrøðingar røkta íløgurnar
Í BankNordik hava vit hollan kunnleika og drúgvar royndir við umsiting av partabræva- og lánsbrævaíløgum umframt blandaðum virðisbrævasamansetingum. Hjá okkum hevur tað hægstu raðfesting at tryggja, at býtið millum partabrøv og lánsbrøv altíð er hitt rætta.
Eitt høgt góðskustøði og ein munadygg váðastýring eru grundarlag undir hesi tænastu, ið sum frá líður, skal tryggja tær sum íleggjara góð úrslit, sum ikki eru tengd at yvirskipaðu gongdini á marknaðinum.
Íløguætlan
BankNordik hevur eina langskygda íløgufilosofi, ið byggir á tryggan og støðugan virðisvøkstur. Allar avgerðir viðvíkjandi íløgum verða tiknar við støði í einstøkum metingum og greiningum. Tað tryggjar støðugar og langskygdar íløgur.
Fyrimunir fyri teg sum íleggjara
- Skraddaraseymaðar loysnir til einstaklingar, virki og stovnar
- Stórur dentur verður lagdur á munadygga váðastýring
- Væl spjaddar íløgur minka um váðan og økja møguleikan fyri størri avkasti
- Tíni dagligu bankaviðurskifti vera verandi hjá tínum ráðgeva
- Daglig umsjón og røkt av tínum virðisbrøvum
- Íløgusamanseting og frágreiðingar eftir tínum ynski
Við Individuellari OgnarRøkt ber til at fáa eina tænastu, sum er lagað eftir tínum tørvi og viðurskiftum.
Set teg í samand við okkum, um tú ynskir at fáa meira at vita um Individuella OgnarRøkt.


c: text/html

text:
Wikipedia:Navngeving
Hesar leiðreglur eru bert leiðbeinandi og kunnu víkjast frá, um tað er hóskandi. Sum allar aðrar leiðreglur kunnu tær eisini kjakast og bøtast um.
Vanliga um navngeving á Wikipedia ber til at siga, at greinar skulu eita tað, sum flestu føroyingar halda vera náttúrligt við uttan alt ov nógvum trupulleikum. Harumframt er tað týdningarmikla hetta: einfalt, neyvt og í eintali.
Endamálið við hesi síðuni er at hava ein lista við leiðreglum fyri, hvussu vit navngeva greinar í tí føroysku Wikipediuni. Hetta átti at ført við sær, at tað varð lættari at rætta Wikipedia. Tá tú skrivar eina grein, set so altíð tey orð í hornklombur,[[]], sum tú heldur, longu eru ella eina ferð verða til eina grein í Wikipeda. Um vit fylgja eini fyrimynd fyri navngeving, so eru tað stór sannlíkindi fyri, at allar slóðir um sama evni leiða ein til sama stað. So sleppa vit vónandi undan, at fólk skriva tað sama á tveimun ymiskum síðum við næstan sama navni.
Innihaldsyvirlit
- 1 Vanlig siðvenja
- 2 Serstakir greinbólkar
- 3 Viðmerking
Vanlig siðvenja[rætta wikitekst]
- Nýt smáar bókstavir til øll orð uttan tað fyrsta.
- Nýt altíð eintal sum grundstøði, uttan so at orðið altíð verður nýtt í fleirtali (so sum gøgn).
- Nýt fleirtal um listar
- Nýt føroysk orð. Navngev altíð síðurnar á føroyskum, og set týðingina til onnur mál á fyrstu linju í greinini, uttan tá tað føroyska orðið næstan ikki verður brúkt á føroyskum.
- Brúka tey mest vanligu nøvnini á støðum, fólki, lutum og líknandi, men royn eisini at sleppa undan stríð við onnur evni.
- Ver neyvur, tá tað er neyðugt. Tá eitt heiti hevur fleiri týdningar.
- Taka setningar fram um styttingar, uttan so at tað, tú skrivar um, næstan altíð verður umrøtt við stytting (dømi: NASA).
Serstakir greinbólkar[rætta wikitekst]
Djóranøvn[rætta wikitekst]
Plantunøvn[rætta wikitekst]
Staðarnøvn[rætta wikitekst]
Føroysk staðarnøvn[rætta wikitekst]
Lond[rætta wikitekst]
Fólk[rætta wikitekst]
Kongar, keisarar, fúrstar[rætta wikitekst]
Aðal[rætta wikitekst]
Árstal[rætta wikitekst]
Greinar, navngivnar bert við einum tali, skulu brúkast til árstøl (dømi. 2002). Kalla tí eina grein Intel 386, ikki 386.
Kykmynda- og bókaheiti[rætta wikitekst]
Eindir[rætta wikitekst]
- Fyrisitingarligar eindir í Føroyum: X kommuna, X sýsla.
- Bókasøvn: X bókasavn (dømi: Fuglafjarðar Bókasavn)
- Kirkjueindir: X kirkja (dømi: Hests kirkja).
- Annað: Barónsgóðs X, Fúrstadømi X.
Tok og jarnbreytir[rætta wikitekst]
Tjóðskapur[rætta wikitekst]
Ofta verður tjóðskapurin greiddur frá sum ein partur av navninum. Fyri greinar og fyrimyndir brúkast tríggjar ymiskar navngevingarskipanir:
- X'skir Y (dømi Føroyskir rithøvundar)
- X'a Y (dømi Føroyska krónan)
- Y úr/í X (dømi Kommunur í Føroyum)
Vel altíð einføld heiti.
Onnur dømi: Danskt mál

robotstxt: allowed

filter: keep


text:
San Marino
Lýðveldið San Marino (alment navn: Repubblica di San Marino) er eitt lítið landfast land í Italia. San Marino hevur bara mark við Italia. San Marino er fjallaland og elsta lýðveldi í heiminum. Høvuðsmálið er italskt. Hetta lítla fjallalandið, nakað norðarlaga í Italia, er minsta lýðveldi í Evropa. Tað er eisini av minstu londum. Í vídd er San Marino bara 61 km2.
Tað er eisini ímillum tey elstu, helst grundað um ár 900. Í miðøld var Italia býtt sundur í rík, valdmikil býarríki, sum Florens og Venesia. Hesi ríki vórðu, sum tíðin leið, limað inn í onnur, størri landøki, men San Marino megnaði at hava sjálvræði sítt. Á italienska meginlandinum eru tvey smá ríki, Vatikanríkið og San Marino.
Hóast landið er av smæstu londum, hevur tað fótbóltslandslið, sum er við í undankappingunum til HM og EM í fótbólti.
Náttúrutilgeingið er lítið í San Marino, og blómandi ferðavinnan er størsta inntøkukelda landsins. Miðaldarborgin Rocca er t.d. sum tikin úr einum ævintýri.
Londini, sum ikki eru limir í ES, men hava beinleiðis tollsamgongu við ES, eru Mann, Ermarsundsoyggjar, Andorra og San Marino.
Ávisingar úteftir[rætta | rætta wikitekst]
- SanMarinoSite.com (enskt, italskt)
- VisitSanMarino.com (enskt, italskt)


text:
Orð: Alfred B. Smith (1. ørindi og niðurlag) og Harry Dixon Loes (2. og 3. ørindi)
Lag: Alfred B. Smith
Týtt: Árni Jacobsen
Upprunaheiti: Tell me more of Jesus
1. Av Himli Jesus kom sítt lív at ofra,
læt dýra blóð sítt til at loysa meg,
í pínu leið og vann mær endurloysing,
so nógv hann gav – ja meir – at frelsa teg.
Niðurlag: Sig mær meir um Jesus og hans kærleika,
sig mær meir um staðin, sum hann ger,
sig mær um, tá aftur hann skal koma,
tá hann í Himmalin øll síni ber.
2. Við náðihásætið hann nú hvønn dagin
ber fram í forbøn tey, sum søkja hann.
Mín sál er vard av Harrans sterku hondum,
og hon tí trygg í ævir hvíla kann.
3. Við vón eg bíði nú, til Jesus kemur
og fríar fólk sítt út úr trongd og neyð.
Hans skaparverk mót hesum degi stundar.
Kom, Jesus, kom – øll onnur vón er deyð!


text:
13. PARTUR
Hvussu gleða vit Gud?
Skýggja tað illa. 1 Korintbræv 6:9, 10
Elska vit Jehova, fara vit ikki at gera nakað, sum hann hatar.
Jehova vil hvørki hava okkum at stjala, drekka okkum full ella nýta rúsevni.
Gud hatar morð, fosturtøku og at fólk eru samkynd. Hann vil ikki, at vit skulu vera havisjúk ella harðlig.
Vit mugu ikki tilbiðja avgudar ella fáast við spiritismu.
Í komandi paradísinum á jørðini verða eingi ónd menniskju.
Ger tað góða. Matteus 7:12
Skulu vit gleða Gud, mugu vit royna at vera sum hann.
Ver góður við onnur — ver vinaligur og gávumildur.
Ver ærligur.
Fortel øðrum um Jehova og tað, sum hann ger. — Esaias 43:10.
Ver miskunnsamur og fyrigevandi.
LÆR MEIRA
Hvussu gagna meginreglurnar í Bíbliuni okkum?
Jesus greiddi frá, hví vit hava tørv á leiðbeining, og hvørjar tvær bíbilskar meginreglur hava alstóran týdning.
Hví kanna Bíbliuna?
Bíblian gevur milliónum av menniskjum kring allan heimin svar upp á lívsins stóru spurningar. Kundi tú hugsað tær at verið ein av teimum?


text:
Ársins Róðrarfelag 2007
Jólatræ í Árnafirði 2 jóladag - mánadagin 26 des kl. 16
14. Des 2016
Jólatræ verður í ÁRF neystinum mánadagin 26. des. 2016 kl. 16.Jólatræ verður í ÁRF neystinum 2 jóladag mánadagin 26. des. klokkan 16.Dansa verður um jólatræJólamaðurin...
les meir
Veitsla í Árnafirði - ÁRF neystinum fríggjakvøldið 28 oktober 2016
13. Sep 2016
Tann afturvendandi veitslan í ÁRF róðrarneystinum.Veitslan verður fríggjarkvøldið 28 oktober 2016 kl. 19:30.Menu: (meira um hetta seinri)ForræturDøguriðDesertUndirhald, felagssangur, spøl, kappingar o.a. gott.Øll eru hjartaliga vælkomin.Meira...
les meir
Ruddingardagurin í Árnafirði verður leygardagin 11 juni 2016
03. Jun 2016
Ruddingardagurin í Árnafirði verður leygardagin 11 juni 2016.Vit møtast í Róðrarneystinum klokkan 09:30 til kaffi og rundstykkir.Byrja verður at rudda uml. klokkan 10:00.Umleið klokkan 15:00...
les meir
Ruddingardagurin í Árnafirði verður leygardagin 11 juni 2016
23. Mai 2016
Ruddingardagurin í Árnafirði verður leygardagin 11 juni 2016.Vit møtast í Róðrarneystinum klokkan 09:30 til kaffi og rundstykkir.Byrja verður at rudda uml. klokkan 10:00.Umleið klokkan 15:00...
les meir
Vinnarnir funnir av sms kapping - Iphone 6, Hitapott, Jólatúr, Fiskapakkar :-)
24. Nov 2015
Sms kappingin er av, og drigið er um vinningarnir.Vinnarnir hava fingið boð umvegis sms boð at tey hava vunnið.Hitapott frá BalslevIphone 6 frá Føroya TeléJólatúr...
les meir
Jólatræ verður í ÁRF neystinum sunnudagin 27. des. 2015 kl. 16
11. Okt 2015
Jólatræ verður í ÁRF neystinum sunnudagin 27. des. klokkan 16.Dansa verður um jólatræJólamaðurin kemur á vitjan.Øll børnini fáa pakkaØll eru hjartaliga vælkomin og sjálvandi er...
les meir
ÁRF super høli til Jólaborðhald 2015
11. Okt 2015
ÁRF hevur góð høli til Jólaborðhald.Jólaborðhaldi er í nánd, og ÁRF bjóðar seg aftur fram :)Vælkomin at ringja ella senda t-post. !Blíðar heilsanir /...
les meir
Jólatræ verður í ÁRF neystinum sunnudagin 27. des. 2015 kl. 16
11. Okt 2015
Jólatræ verður í ÁRF neystinum sunnudagin 27. des. klokkan 16.Dansa verður um jólatræJólamaðurin kemur á vitjan.Øll børnini fáa pakkaØll eru hjartaliga vælkomin :)ÁRF ...


text:
DÝRGRIPIR ÚR GUDS ORÐI | SÁLMARNIR 52-59
Kasta tína byrðu á Jehova
Dávid var fyri nógvum royndum í lívinum. Nakað av tí, hann hevði upplivað, tá ið hann skrivaði Sálm 55, var ...
Háðan
Atsókn
Skuldarkensla
Sorgarleikur í familjuni
Sjúka
Svik
Sjálvt tá ið byrðurnar tóktust ótolandi, megnaði Dávid at bera tær. Hann gav øðrum, sum hava líknandi byrður at bera, hesi íblástu ráðini: „Kasta byrði tína á HARRAN!“
Hvussu kunnu vit brúka hetta ørindið í dag?
55:23
Vit kunnu biðja inniliga til Jehova, tá ið vit hava trupulleikar, eru stúrin ella óttafull
Vit kunnu leita okkum ráð og stuðul í orði Jehova og hansara samskipan
Vit mugu gera okkara til at bøta um støðuna við at brúka meginreglurnar í Bíbliuni


text:
Spiritualized
Spiritualized er ein bretskur bólkur, sum varð stovnaður í 1990. Oddamaðurin er Jason Pierce. Jason Pierce er føddur í Onglandi í 1965. Hann spældi áður í sýruta, psykedeliska rokkbólkinum Spacemen 3, saman við m.ø. Peter Kember.
Spacemen 3 varð upployst eftir at sambandið millum oddamenninar báðar, Peter Kemble og Jason Pierce, slitnaði. Bassleikarin, Will Carruthers, trummuspælarin, Jonny Mattock og gittarleikarin Mark Refoy, sum høvdu verið við í Spacemen 3, gjørdu av at stovna ein bólk. Teir fingu sammført Jason Pierce at koma við, saman við vinmanninum Steve Evans. Bólkurin fekk navnið Spiritualized eftir einum teksti, sum stóð á einum merki á eini fløsku av Pernod.
Orsaka av sáttmála, mátti bólkurin í fyrstani útgeva undir navninum Spacemen 3, tí at so nógvir av limunum eisini høvdu mannað tann bólkin. Fyrsta útgáva var eitt lánilag frá The Troggs, "Any Way That You Want Me". Hetta staðfesti samstundis upploysnina av Spacemen 3, og Spiritualized kundi byrja.
Spiritualized hevur síðani stovnanina skift manning út í heilum. Bert Jason Pierce er eftir av upprunaligu manningini. Hann er samstundis eisini tann treytaleysa snúningsásin í bólkinum. Tað er hann sum skrivar allan tónleikin, tekstirnar og syngur hann eisini. Spiritualized hava givið út 5 fløgur. Tann kendasta og eisini mest viðurkenda av ummælarum og øðrum, er útgávan frá 1997, "Ladies and Gentlemen, We Are Floating In Space", sum m.a. varð kosin ársins fløga í 1997 av tónleikasíðuni NME (The New Musical Express).
Fyrsta útgávan undir navninum Spiritualized var í 1992. Hetta var fløgan "Laser Guided Melodies". Næsta fløgan "Pure Phase" kom út trý ár seinni, og tóktist bólkurin at hava staðfest sín eyðkenda tónleikastíl. Tónleikaliga hava allar útgávurnar hjá Spiritualized innihildið elementir av droni (sum eru langir tónar ið sveima aftanfyri allan tónleikin), shoegaze (seinur, tungur tónleikur, sum hevur fingið navnið av, at tónleikararnir hava lyndi til at standa og hyggja beint niður framman fyri sær, meðan teir spæla).
Gjøgnumbrotsútgávan, "Ladies And Gentlemen, We Are Floating In Space", sum var triðja útgávan, bar brá av íblástri úr afrikanskum-amerikanskum gospel tónleiki og blues, og hevur hesin íblástur verið á hóma í útgávunum síðani. Eisini hoyrdist tann sokallaði "walls of sound" dámurin í framleiðsluni. Hesin verður tilskrivaður Phil Spector og Brian Wilson, ið báðir nýttu hetta, til tess at geva tónleikinum ein íbirtan stórleika.
Hetta merktist serliga á fjórðu fløguni "Let It Come Down", har tað sveimandi, dronkenda og pompøsa spælið var í hæddini. Fleiri enn 120 tónleikarar vórðu nýttir til hesa fløga. Løg sum "Stop Your Crying", "Come Together" "Won’t Get To Heaven (The State I’m In)" eru góð dømi um henda stórleika. Fimta útgávan, "Amazing Grace" fór so í hina grøvina, og var hon nógv naknari og bar í størri mun brá av tí meiri rokk og blues kenda. Fimta útgávan, "Amazing Grace", kom út í 2003.
Útgávur[rætta | rætta wikitekst]
- Lazer Guided Melodies (1992)
- Fucked Up Inside (1993)
- Pure Phase (1995)
- Ladies and Gentlemen We Are Floating in Space (1997)
- Live at the Royal Albert Hall (1998)
- Let It Come Down (2001)
- Amazing Grace (2003)
- Songs in A&E (2008)


text:
Kosovo
Kosovo (Albanskt; Kosovë/Kosova, Serbiskt; KocoBo и MeToxиja/Kosovo i Metohija) ella Lýðveldið Kosovo er í miðjuni av Balkanhálvoynni í Suðurevropa. Kosovo hevur mark til Makedónia, Albania, Montenegro og Serbia. 17. februar 2008 lýsti Kosovo seg sjálvstøðugt frá Serbia. Í vikuni eftir 17. februar viðurkendu fleiri lond Kosovo sum sjálvstøðugt land, fyrst USA og síðani Norðurlond og fleiri lond í vesturevropa. Russland og Serbia, sum Kosovo fyrr hevur verið partur av, viðurkenna ikki Kosovo sum sjálvstøðugt land, men meta landið sum ein sjálvstýrandi landslut í Serbia. Kosovo var syðsti landsluturin í Juguslavia. Størsti býurin og høvuðsstaður er Priština. 90% av fólkinum albanar. Almennu málini eru tvey í tali, albanskt og serbiskt. Í vikuni eftir 17. februar viðurkenna fleiri lond Kosovo sum sjálvstøðugt land, fyrst USA og síðani Norðurlond og fleiri lond í vesturevropa. Eisini Føroya Landsstýri sendir Kosovo eina fagnaðarheilsan. Russland og Serbia, sum Kosovo fyrr hevur verið partur av, mótmæla hinvegin.
Størsti býurin og høvuðsstaður er Priština. Almennu málini eru tvey í tali, albanskt og serbiskt. Kosovo hevur umleið 1,7 mió íbúgvar.
Ávisingar úteftir[rætta | rætta wikitekst]
- Føroyar viðurkenna Kosovo - Vikublad.fo
- Kosovo lýst sjálvstøðugt - Olivant.fo
- Eingin semja um Kosovo - Olivant.fo
- Kosovo hóttir við loysing fyri jól - Olivant.fo
- Ófriðurin í Kosovo breiðir seg - Olivant.fo
- Ófriðarligt í Serbia, eftir at Kosovo hevur tikið loysing - www.uf.fo
- USA viðurkennir alment Kosovo sum sjálvstøðugan stat - www.uf.fo


text:
Tak eina ókeypis teoriroynd ella keyp tær rættin til fleiri enn 1.000 teorispurningar. Okkara teoriroyndir og spurningar líkjast nógv royndunum á Akstovuni til koyrikort B.
Heimasíðan er eisini tillaga snildtelefonum og teldum.
Hey, Teoriroynd Eg havi júst staðið royndina við ongum feili. Tykkara myndir mintu nógv um tær, vit fingu í dag! Uttan tykkara hjálp hevði eg ofta verið í iva undir royndini. Eg vil bara takka tykkum!Vh Maria J
Eg stóð royndin fyrstu ferð við einans einum feili, og tað hevði eg ikki gjørt uttan góða hjálp frá teoriroynd.fo. Eg byrjaði fyrstu ferð við ókeypis teoriroyndunum og skilti skjótt, hvussu góðar ferðsluroyndirnar vóru, umframt at teoriroynd.fo hevur øll ferðsluskeltini, sum eru týðandi partur av teoriundirvísingini og –royndunum. Eg gjørdi beinan vegin av at keypa Gullpakkan, og tað eri eg sera fegin um nú.Christina Nathalia Jacobsen
Við hesum vil eg fegin rósa tykkara teoriroyndum. Fyri júst einari viku síðan var eg uppi til roynd og dumpaði so logandi, tí eg fekk 7 feilir. Ein fittur royndarluttakari vísti mær á tykkara heimasíðu og vissaði meg um, at eg um eina viku fór at standa royndina við tykkara royndum. Eg lurtaði eftir honum – OG STÓÐ ROYNDINA Í GJÁR VIÐ EINANS EINUM FEILI. Fegin var eg, og til tykkara kunning skal eg skoyta uppí, at eg so sanniliga eri 72 ára gomul. Hetta prógvar dygdina á tykkara royndum.Túsnd tøkk! Lise Underbjerg
Takkað tínum góðu royndum stóð eg teoriroyndina. Myndirnar vóru góðar. Samanbornar við myndatilfarið til sjálva royndina vóra tær frálíkar. Tað er óskiljandi, at ljósmyndir verða vístar í 2012 – og so enntá við einum Volvo Amazon sum heilt vanligum bili í ferðsluni. Hasar myndirnar eru minst 30-40 ára gamlar. Spurningarnir í tínum royndum eru beinraknir samanbornar við veruleikan.Bo Pedersen
Alt okkara teoritoymi hevur brúkt teoriroynd.fo, og mong okkara stúrdu fyri, hvussu vit fóru at standa okkum til teoriroyndina, men tað kundu vit havt spart okkum, tí øll stóðu royndina fyrstu ferð við ongari upp í 2 villur, bara ein hevði 3 villur, vit vóru 18 tilsamans – takk fyri, teoriroynd.foFríði Atlason
Teoriroynd.fo er Føroya einasta heimasíða, har tú sleppur inn til bestu online dygdarroyndir á marknaðinum. Ástøðisroyndirnar eru skipaðar á sama hátt, sum Aksstovan fremur tær veruligu royndirnar.
Mong stúra fyri ástøðisroyndini á Akstovuni. Lær at fyrireika teg til ástøðisroyndina, m. a. hvat er hent at hava í huga.
Er ein leiðbeinari, ið inniheldur tey neyðugu amboðini fyri at skilja og klára royndirnar á Akstvouni. Greiðir frá teimum neyðugu evninum sum snúgva seg um teoriroyndina til bólk B.
Endamálið við ferðslulógini er, at eingin skal doyggja ella fáa álvarsligt mein av ferðsluvanlukku í vegaflutningsskipanini.
Ávaringarskelti vara við vanda. Tey vera vanliga bert sett á støðum, har trupult er hjá tí ferðandi frammanundan at varnast vandan, ella har hann er munandi størri, enn tann ferðandi kann rokna við.
Víkiskylduskelti skila til víkiskylduviðurskfiti Víkiskylduskelti verða sett beint har ella haðan, tann tilskilaða víkiskyldan hevur gildi
Forboðsskelti seta serlig forboð. Forboðsskelti eru rund. Flest teirra hava reyða rond og svørt tekin, sum lýsa forboðið.
Boðsskelti geva serlig boð. Boðsskelti eru rund við bláari grund og hvítum tekni, sum lýsir hvat boðið er.
Leiðbeiningarskelti skila til onnur viðurskifti av týdningi fyri ferðsluna.


text:
Olympia (Grikkaland)
Olympia (Grikst: Oλuuπίa Olympía) var eitt halgistað í forna Grikkalandi og er kent fyri at vera heimstaðið fyri fornu olympisku leikirnir í klassisku griksku tíðini. Olympisku leikirnir vóru hildnir hvørt fjórða ár frá í hvussu er ár 776 f.kr.[1]. Fyrstu leikirnir vóru hilndar fyri at heiðra grikska gudin Zeus. Theodosius I keisari avtók olympisku leikirnir í ár 394 e.kr. av tí at hann metti at leikirnir vóru heidnir.
Olympia hevur fingið status sum Heimsarvur (World Heritage Site) av UNESCO.
Keldur[rætta | rætta wikitekst]
- ↑ Bók, E. J. Bickerman, Chronology of the ancient world, 1982, Cornell Univ. Press, Ithaca, N.Y., ISBN 0-8014-1282-X, síða 75, 2. útgáva.


text:
Zhengzhou
Zhengzhou er ein býur í Kina og høvuðsstaður í Henan landslutinum. Býurin er eisini prefekturat. Fólkatalið í prefekturatinum var 8.626.505 í 2010, meðan tað í sjálvum býnum var 3.132.000.
Býurin er politiskur, økonomiskur, teknologiskur og útbúgvingar miðdepil í Hanan landslutinum. Býurin er eisini miðdepil fyri ferðsluna í Miðkina.
Býurin liggur á syðra áarbakka á Gulu Ánni (Huang He / Yellow River), og er ein av teimum átta fornaldarligu høvuðsstaðunum í Kina.
Kend fólk úr Zhengzhou[rætta | rætta wikitekst]
- Bai Juyi (772 – 846), Tang Dynasty skald.
- Deng Yaping (1973 – ), fýra ferðir Olympiskur meistari í borðtennis fyri kvinnur, eisini seks ferðir heimsmeistari í borðtennis.
- Du Fu (712—770), Tang Dynasty skald, føddur í Gongyi (nú í Zhengzhou).
- Wei Wei (1920—2008), ein nútíðar rithøvundur.


text:
Týðarar og rættlesarar
Allir týðarar og rættlesarar hava drúgva utbúgving í máli og bókmentum. Onkur er stinnur í lógarmáli annar í tøkni,
onkur í lívfrøði annar í tónleiki – sum felagsnevnara hava teir drúgva málsliga útbúgving við serøkjum.
Tá ið týtt verður í fremmant mál, er kravið, at týðari annaðhvørt hevur málið sum móðurmál ella hevur tikið sína
útbúgving og hevur búð í landinum í fleiri ár. Tað verður eyðvitað gjørt, so málið í avrikinum verður smidligt og ektað.
Hvørji mál?
Vit týða til:
føroyskt, danskt, íslendskt, enskt og týskt.
Vit rættlesa eisini tekstir, ið eru týddir til hesi mál.
Vit týða úr:
norðurlendskum málum, enskum og týskum.
Tekstasmiðir
Stundum verða okkara tekstasmiðir bidnir at hjálpa at fáa tekst at sita. Tað kemur fyri at
viðskiftastovnar verða noyddir at umskriva og laga tekst nógv til, skal hann at hóska endamálinum.
Tá plaga okkara tekstasmiðir at vera beinleiðis inni í tilgongdini at snikka tekstir til og umskriva eftir
ávísum ynskjum. Eitt dømi um tað er bókin KOKS. Okkara tekstsmiðir og týðarar høvdu
høvuðsábyrgd av tekstunum bæði í føroysku og ensku útgávuni.
Einasta avmarkingin
Vit rættlesa og týða ikki uppgávur, verkevni og ritgerðir, ið eru liðir í lesnaði og verða latin inn til rættingar á skúlum og Fróðskaparsetri Føroya.
Kostnaður
Vit meta um hvønn tekstin sær. Hvussu torførur er teksturin at týða? Er teksturin vanligur stílur, lógarmál ella tøknimál?
Er teksturin skjótur at rætta ella verður neyðugt við nógvum umskrivingum?
Samband
Tú skalt ikki himprast við at spyrja teg fyri hjá okkum.
Set teg í samband við Tinu Ragnudóttir
tina@sprotin.fo / tel. 25 92 59


text:
Visa/Dankortið kanst tú nýta í Føroyum, Danmark og Grønlandi á sama hátt sum Dankortið.
Nýt Visa/Dankort kring allan heim
Harafturat er Visa/Dankortið eitt úttøku- og gjaldskort, sum kann nýtast í fleiri enn 22 mió. gjaldstøðum kring heimin. Kortið er ómakaleyst at brúka m.a. í handlum, sjálvtøkum, matstovum og á netinum. Upp í 2.000 kr. kunnu takast út um samdøgrið. Samlaða nýtslan kann vera upp í 25.000 kr. fyri hvørjar 30 dagar uttanlands og óavmarkað í danska ríkinum.
Umsókn um Visa/Dankort
Mótmæli í sambandi við fjarkeyp
Sum korthaldari hevur tú í summum førum møguleika fyri at fáa eitt gjald flutt aftur, sum er goldið við Dankorti ella Visa/Dankorti, um keypið er framt á internetinum ella við post- og telefonordra.


text:
Kvørkveggja
Kvørkveggjan (frøðiheiti - Turdus merula) er er nær skyld við óðinshana og líkist honum í vøkstri, men ikki í liti. Steggin er kolsvartur við gulum nevi; bøgan og ungfuglurin eru svart- og brúnflekkut. Velið er langt, og ofta setur hon tað uppeftir. Vetur og vár eru einstakar at síggja í Føroyum. Tað er varugur fuglur, flýgur mest høgt fram yvir jørðini og dámar væl at fjala seg. Fyrst hon er komin, heldur hon seg mest við bøgarðar og úthús. Fær hon góðan frið, verður hon djarvari og kann koma inn millum húsanna. Urtagarðar dámar henni væl, men sjaldan situr hon í trøunum, smýgur mest um niðri á jørð og skavar eftir føði. Í kava kemur hon í køstarnar; bera fólk henni tá molar og eplaflus, verður hon rættiliga spøk. Av allarbestu sangarum er hon; men vit fáa ikki at hoyra hana, tí eftir summarmála rýmir hon av landi. Navn hennara verður sagt so ymist; summstaðni siga tey kverkveggja, summstaðni kvørkviski, og nú eru mong — eftir einari bók — farin at nevna hana rókur, men tað er heilt skeivt; rókur er ein nógv størri fuglur.[1]
Innihaldsyvirlit
Útsjónd[rætta | rætta wikitekst]
Ein av mest skiftandi og ljómvakrastu songunum stavar frá kvørkveggjuni, bert klingandi trøstalát hennara kemur stundum uppímillum. Krunkasvarti steggin við tí bjartgula nevinum situr ovast uppi í einum træ, á einari flaggstong ella á einari rygg-ás, og við songi sínum frøir hann maka sín, ið liggur og bølir, og okkum eisini, tá ið hann sigur hinum kvørkveggjusteggjunum í grannalagnum frá, at øki hansara ikki er tøkt.[2]
Útbreiðsla[rætta | rætta wikitekst]
Og í dag kunnu ikki bert tey, ið búgva í Havn, frøast um hesa ljómandi gleði, men eisini tey, ið búgva í øðrum býum; eisini í fleiri bygdum er hann at hoyra, tí javnt og savnt hevur kvørkveggjan víðkað um øki sítt, síðani hon fór at eiga her á landi í 1940-árunum. Tá kom hon fyrst til Sandoyar, Kunoyar og Havnar. Ógvisliga ódnin í 1988 fór illa við flestu viðarlundunum í landinum og forkom verpingarmøguleikunum hjá teimum fuglum, ið halda til í trøum. Men áðrenn tann ódnin herjaði, var kvørkveggjan farin víðari um, so stovnur hennara var nógv betur fyri enn ein annar trøstur, óðinshanin, ið eftir ódnina nærum hvarv sum búfuglur. Kvørkveggjan er ein av teimum fuglunum, sum fullkomiliga hevur broytt vanar eftir góðari øld. Fyrr var hon styggur skógarfuglur, men so hvørt sum sethúsaurtagarðsmentanin breiddi seg, flutti hon inn, og í dag er hon munandi spakari og ein tann vanligasti fuglurin í Evropa. Hon hevur førkað seg norðureftir og eigur í dag í øllum oyggjabólkunum í Norðuratlantshavi, og enntá í Íslandi hevur hon átt nakrar ferðir. Kavaveturin í Skandinavia ger, at hjá kvørkveggjuni ber ikki til at finna føði og soleiðis hóra undan; um heystið flyta fuglarnir suðureftir og í ein útsynning. Tá hendir seg, at teir koma higar, og onkuntíð um heystið ýður hagin av ymiskum trastum, tí vanliga ferðast kvørkveggjan saman við øðrum trastum, oftast saman við fjallatrastum og óðinshanum. Tá hoyrist eitt annað lát frá kvørkveggjuni, nevniliga ferðalátið, ið ljóðar eins og eitt høgt, glintandi ljóð tjiiiip, og sum líkist ferðalátinum hjá øðrum trastum. Er veturin lýggjur, kunnu trastarnir steðga her í fleiri mánaðir, og tá kunnu teir fara at amast uppi í okkara egnu kvørkveggjum. Tí sjáldan liggur kavi so mikið leingi her, at kvørkveggjan ikki finnur sær føði, og hetta hevur havt við sær, at hon fær verið her alt árið, hon eru vorðin støðufuglar hjá okkum. Kvørkveggjan er løtt at kenna, steggin er svartur, allur sum hann er, við gulum nevi, meðan bøgan er veikari á liti, morreyð, bringan heldur ljósari við deplum, nevið brúnt. Kvørkveggjan er eyðkent trøstaslag, hon hevur hoppandi gongulag og er tung á flognum. Úr nevinum og út á tromina á velinum er hon 24 cm long. Hon byggir sær reiður húsanna millum, t.d. í einum bilhúsi, undir einum takskeggi ella í einum runni. Hon verpur 4 ljós, brúnblettut egg, og góð ár megnar hon at fáa 2 urptir undan. Nærkast ketta ella hundur reiðrinum ella teimum stóru ungunum, hoyrist ávaringarlátið á kvørkveggjuni, eitt máttmikið, hvølt, stutt lát sum tjiokk. Kvørkveggjan livir av reyðmaðki og smákyktum, og vanligt er at síggja kvørkveggju leggja høvdið á skák, so at hon sær reyðmaðkin betur, meðan hon dregur hann upp úr moldini.[3]
Sí eisini[rætta | rætta wikitekst]
Útvortis slóðir[rætta | rætta wikitekst]
Keldur[rætta | rætta wikitekst]
- ↑ Mikkjal á Ryggi: Fuglabókin, Dýralæra II. 1951.
- ↑ Postverk Føroya
- ↑ Postverk Føroya


text:
Ásarveldini
Ásarveldini (á týskum: Achsenmächte) er eitt orð ið verður brúkt um tey lond, ið strýddust ímóti teimum sameindu undir Seinna heimskríggi. Ásarveldini vóru sett á stovn í oktober 1936, tá Týskland og Italia undirskrivaðu ein vinasáttmála. Ein mánað seinni varð Antikominternsáttmálin undirskrivaður, har Japan eisini var við. Hin 22. mai 1939 undirskrivaðu Týskland og Italia Stálsáttmálan.
Innihaldsyvirlit
Luttakandi tjóðir[rætta | rætta wikitekst]
Tey størru ásarveldini[rætta | rætta wikitekst]
Týskland, undir führer Adolf Hitler
Japan Japan, undir forsætisráðharra Hideki Tojo og keisara Hirohito
Kongaríkið Italia, (1940-1943), undir forsætisráðharra Benito Mussolini og kong Viktor Emanuel III
Tey minni ásarveldini[rætta | rætta wikitekst]
Ungarn (1940-1945), undir Miklós Horthy og seinni Ferenc Szálasi
Rumenia (1941-1944), undir Ion Antonescu
Bulgaria (1941-1944), undir tsar Boris III av Bulgaria
Teiland, (1941-1945), undir Luang Phibul Songkhram
Lond sum samstarvaðu við ásarveldini[rætta | rætta wikitekst]
Finland, (1941-1944), sí Ryti-Ribbentrop-avtalan), undir president Risto Ryti og herovastanum Carl Gustaf Emil Mannerheim
Irak, (1941), undir Rashid Ali
Iran, (1941), undir Reza Shah
Lond undir ásarveldis-stýrdum marionettstjórnum[rætta | rætta wikitekst]
Kroatien (1941-1945), undir Ante Pavelić
Slovakia (1939–1945) undir Jozef Tiso
Serbia, (1941-1944), undir Milan Nedić
Montenegro, (1941-1944), undir Sekula Drljević
Manchukuo, undir keisara Puyi


text:
Sverri Egholm
10.01.2017 - 16:51
Frá klokkan 17 til klokkan 20 í kvøld skipar Slowfood Føroyar fyri Diskosuppu tiltaki í Perluni, har ljósið verður varpað á mataoyðsl.
Á, Miklagarður, Mylnan og PH Heilsøla stuðla við avlopsgrønmeti og frukt, sum vit luttakararnir í felag skera og koyra í ovurstóru suppugrýtuna.
Skiparin og kokkurin Birgir Enni av Norðlýsinum syrgir fyri, at suppan fær rætta smakkin.
Umframt leskiligu suppumáltíðina verður annað áhugavert á skránni gjøgnum kvøldið. Millum annað Olgu Biskopstø, sum er stovnari av Slowfood Føroyar, David Rodriguez, kandidatritgerð um matoyðsl í Tórshavnar kommunu og øðrum.
Tiltakið og máltíðin er ókeypis og øll eru vælkomin, ung sum gomul, siga fyrireikararnir. Tónleikur verður eisini.
Luttakararnir verða bidnir um at taka egna suppuskál og skeið við. Fyrireikararnir hava knívar og skeribretti til øll.
Mynd: David Sebastian Lopez Restrepo


text:
Nú Páls Høll er latin upp fyri almenninginum, kann eisini staðfestast, at sjálvboðin hava gjørt eitt megnararbeiðið inni á Oyrunum í Vági.
Sjálvboðin gjørt eitt megnararbeiðið í Páls Høll
Vaska langhylin kl. 13 tórsdagin 30. juli
Í samband við at tøkningar frá Myrtha Pool koma og gera barnahylin lidnan og langhylin kláran til vatn-áfylling, skal langhylurin vaskast.
Halda áfram at rudda og feiða
Fríggjadagin 6. februar kl. 13 verður hildið áfram at rudda og feiða í langhylinum.
Rudda í langhylinum 5. feb. kl. 14
Nú er rættilig gongd á í langhylinum. Sunnudagin koma arbeiðs fólk frá Myrtha Pool at gera hylarnar báðar lidnar. Av somu orsøk verður farið at rudda í langhylinum tórsdagin 5. feb. kl. 14.
Mála í langhylinum mánamorgun
Mánamorgun 12. januar kl. 9 verður farið undir seinasta umfar av málaraarbeiðinum í langhylinum.
Mála ónsdagin 7. januar
Ónsmorgun 7. januar kl. 9 verður farið undir allar seinasta umfar av málaraarbeiðinum í langhylinum.
Mála og rudda í langhylinum
Tórsdagin 20. november kl. 10.00 verður farið at mála og rudda í langhylinum.
Rudda í langhylinum 15. okt.
Ónsdagin 15. oktober 2014 kl. 16:00 verður farið í langhylin at rudda.
Mála í langhylinum leygardagin kl. 10
Leygardagin 2. august kl. 10 verður aftur farið at mála í langhylinum.
Sjálvboðin planta á Sandinum
Í juli hava sjálvboðin plantað runnar og trø á Sandinum.


text:
Listen to Jólakalendarin 2012 on your phone!
More information
SavnssendingÍ ár er jólakalendarin hjá Barnaútvarpinum í 24 pørtum, og er um konuna, ið varð lítil sum ein teskeið. Konan býr heima saman við manninum hjá sær. Og hon ger alt tað, sum gerast skal heima. Hon eigur eina kettu, men dámar væl øll djór bæði stór og smá og eisini tey heilt lítlu. Og so hjálpir hon øllum sum hon kann. Men so hendir tað næstan hvørja ferð hon skal hjálpa, so verður hon lítil sum ein teskeið. Áðrenn hon veit av tí. Bara soleiðis knappliga. Men konan fellir ikki í fátt, bara tí hon er lítil, nei hon hugsar bara, at so má hon finna uppá ein annan máta. Tað góða, við at gerast so lítil sum hon, er, at tá skilir hon djóramál. Og tá ber væl til at spyrja onkran um at hjálpa, eitt nú revin, ella kettuna ja, ella eina mús...! Sum oftast verður konan stór aftur, men tá hevur hon longu klárað at gjørt tað, sum hon ætlaði sær. Ja, bara á ein heldur øðrvísi hátt enn vanligt. Tað eru 24 ymiskar søgur – og teskeiðkonan upplivir alt møguligt – onkuntíð er tað eitt sindur øðiligt og eisini eitt sindur syrgiligt, men eisini spennandi og nokso stuttligt viðhvørt og nakrar fáar ferðir óhugnaligt, men so endar tað altíð gott aftur. Jólakalendarin “Konan, ið varð lítil sum ein teskeið” verður at hoyra hvønn dag í desember. Klokkan 7:15 gerandismorgnar, 10:15 leygardag 10:05 sunnudag - og so eftir tíðindini á kvøldi. Hvønn dag heilt til 24. desember. Hvønn morgun bjóðar Jonna Fritsdóttir Mortensen øllum lurtarum vælkomnum í útvarpsstovuna at lata lúku upp. Og onkuntíð eru eisini onkur børn við henni. Jólakalendaramyndin liggur á heimasíðu Kringvarpsins, og øll kunnu fara á heimasíðuna saman við Jonnu og børnunum, og lata lúkuna upp. Og eisini hoyra partin, sum hoyrir til. Hetta er ein jólakalendari, sum vit hava fingið frá svenska barnaútvarpinum. Tað er Alf Prøysen, sum hevur skrivað søguna. Og Sara Kadefors hevur skrivað handritið til jólakalendaran. Týtt til føroyskt hava týðararnir í Kringvarpinum Erla Zachariasen, Guðrið Rubeksen og Karin Djurhuus. Ljóðmyndina og lagt tónleik undir hevur Finnur Hansen.


text:
Orð: Kajfinn Hammer
Lag: Jeg så en liten pilgrim på vei mot Sions stad ella Í Dávids húsi opnað er kelda rein og klár
1. Í lívinum eg síggi so manga bundna sál,
sum einaferð í treysti sær setti trúarmál,
men sett seg hevur niður og trúarneistan mist,
og fram um bønarlívið alt annað setti fyrst.
2. Sig, ert tú líka blindur sum Bartimeus var,
og er tín trúgv eins lítil sum hin hjá Tummas var;
og liggur tú óhjálpin við tín Betesdahyl?
So er tó Jesus størri, Hann bæði kann og vil.
3. Og ert tú vorðin svikin av systkjum uttan blygd,
og rapaði títt álit, tú hevði á tey bygt?
Lat tey sum Demas fara av sviki heimsins herd,
tín Jesus er tó størri, Guðs fólk langt meira verd!
4. Og ert tú vorðin troyttur av tómum talum við,
og bønum upp í saman, sum førdu ei eitt stig?
Og pínist tú av fráfalli, sum tú um teg sært,
so er tó Jesus størri, frá tí teg hevur vart!
5. Og møtir tær bert mótgongd, og ert tú uttan byr,
og hvar tú enn tær vendi, tú komst á stongdar dyr?
Um allur herur Satans hart á teg herja man,
so er tó Jesus størri og hevur sigrað hann!
6. Hin bjarta Morgunstjørnan, tín Frelsari Hann er,
til tað, sum er langt størri, tilreiðar Hann teg ger!
Minst til, hin roynda trúgvin er meira verd enn gull,
halt út, tí lønin bíðar tær rík og dýrdarfull.


text:
Orð: Jónas Hallgrímsson
Lag: Ingi T. Lárusson
Týtt: Alexandur Kristiansen
Upprunaheiti: Ég bið að heilsa
1. Nú andar sunnan sínar lýggju vindar.
Um havsins fløtur víða bárur danda.
Og várið fylgir teimum heim til landa,
til fosturjarðar strond og jøklstindar.
2. O, berið kvøðu heim av ríkum grynnum
um fjøll og fjørð við signing guðs og friði.
Kyssið tit, bárur, bát á fiskimiði.
Blásið tit, vindar, roða fram á kinnum.
3. Væl verði tær, ið fagurlátin fer
við fríðum veingjaspenni tínar leiðir
í dalin inn at syngja songin tín
4. har undir homrum, kvøðu henni ber,
sum út á blik væl sínar dreymar breiðir,
trúfasti trøstur – tað er vina mín.


text:
22. Nov 2015
So er Grand prixkapping í einmansleiki aftur á skránni :) Tilmelding í Inbakka hjá Miðvágs Badmintonfelag ella á MBFtilmelding@gmail.com. Tilmeldingarfreist er 30 nov kl 20. -------JFK-Open 5.og 6.des 2015----- KBF og BSF Bjóða hervið til 3. umfarið av Grand Prix kappingini í ...
19. Nov 2015
Fylg hesi leinkju: http://badminton.fo//limaskapur.html ...
18. Sep 2015
So verður fyrsta kapping í nýggja kappingarárinum. Kappingin verður í Vestmanna 26-27 sept. Seinasta freist at melda til er hjá MBF 21. sept kl 20. Til ber at hava standandi tilmelding, og skulu tit geva boð um hetta, samstundis sum tit melda til fyrstu...
29. Apr 2015
Týskvøldið var hugnaløta inni á Giljanesi, í samband við at badmintonárið hjá MBF er liðugt. Byrja var í høllini, har skipa var fyri Multigames fyri foreldrum og leikarum. Øll spældu saman, bæði vaksin og børn. Ein sera fittlig løta. ...
21. Apr 2015
Í vikuskiftnum var FM fyri ung og børn hjá einstaklingum, á Giljanesi. Hendan kappingin, sum eydnaðist stak væl, rundaði eitt flott ár hjá MBF. Hetta hevur verið eitt frálíkt kappingarár. Nýggir leikarir eru komnir til, sum hava roynt...
15. Apr 2015
Komandi vikuskifti 18. og 19. mars verður FM-single í Badminton fyri børn og ung í Høllini á Giljanesi. Tað eru Miðvágs Badmintonfelag (MBF) og Badmintonsamband Føroya (BSF), sum skipa fyri kappingini. Leikarar runt alt landið fyrireika seg hesa vikuna við teimum endaligu...
26. Jan 2015
Hetta er seinasta Grand Prix kapping í vetur.Tilmelding á MBFTILMELDING@GMAIL:COM ella á FB hjá Miðvágs BadmintonfelagEIK- Open 2015 ÍF-badminton og BSF Bjóða verður hervið til 5. umfarið av badminton Grandprix íU11, U13, U15, U17 og vaksin. Dato: Leygardagin 14. februar frá kl....
07. Jan 2015
Komandi vikuskifti verður Grand prix kapping nummar 4 av 5 í Badminton. Væntandi verður luttakaratalið uml 170 leikarar. Stór tilgongd er hjá yngru leikarnum. Hetta hevur við sær, at MBF og BSF hava valt at taka høllina í Sørvági í brúk leygardagin,...


text:
Nógv hava helst spurt seg sjálv, um Vencil tann tólvti yvirhøvur kemur út, áðrenn tann 21. desember, tá ið vit sambært Maya indiánum øll samstundis fara í annan heim. Nógv hugsa við vissu: “Vei og víggj! Tann tunga leið!” Stúrið ikki, sigi eg tykkum. Seinast í hesi vikuni verður Vencil liðugt samansettur. Vit eru komin so langt, at innvølirnir á Vencli tólvta liggja á berum uppi á Føroyaprenti og bíða eftir, at húðin, sum verður gjørd í skrivandi stund, kemur og verður løgd um, so hann gerst heilur og kann mentanargerast hjá tí æraða lesara.
Her Stendur Jan og stríðist við at seta saman litir. Honum manglar svartan lit, men ein garvaður grafikkari er aldrin ráðaleysur. Svarti liturin er bílagdur úr Danmørk, men tessvegna, at loftbussurin hevur fingið innvortis skaða, rennikatrinu ella okkurt annað, sum gongur, so kemur svarti liturin við skipi. Atlantsflog flýgur bara heilivág, sigst.
Jan blandar litir. Plátan við permuni liggur klár.
Hetta er plátan við permuni. Soleiðis fer hon at síggja út. Og hetta er fyrstu fer, at ein útlendingur ger permu til Vencil.
Hesar litir blandar Jan.
Jan blandar enn litir.
Vakra jólahavnin er í bakgrundini.
Jan vætir plátuna.
Eitt royndarprent er næstan liðugt. Men enn manglar nakað.
Nú er grái liturin funnin.
Um nakar skuldi undrast á, hvør hevur gjørt permuna, so kann eg her avdúka her, at permuskaparin eitur Claus Carstensen úr Danmørk.
OMR


text:
Kjøtetandi plantur
Ein kjøtetandi planta fær tað føði henni tørvar við at fanga og eta kjøt – ikki hestar og leyvur, men smákykt. Kjøtetandi plantur eru ikki so vandamiklar sum tær kanska ljóða. Planturnar veksur ofta har tað ikki eru so nógv tøevni í moldini, og tað er helst tí, hon hevur utviklað seg til kjøtátara.
Fyri at fanga eina flugu ella ein firvaldur, nýta ymsar plantur ymsar framferðarhættir. Plantur sum til dømis heliamphora chimantensis í Venesuela fanga kykt við at rulla bløðini saman. Í bløðunum er ein hyl av sodningarevnum, sum drepa óheppnu kytini. Nakrar fanga fluguna við einari klebrutum evjum. Aðrar brúka smellifellur. Tær eru sum ein opin muður, og tær bíða til offurið setur seg niðurat, so hapsa tær, og kyktið er horvið. Tað er haðani dreparaplanturnar í Hollywood-filmunum fáa sín íblástur. Har finnast eisini kjøtetandi vatnplantur. Tær hava smá hol, sum virka sum dustsúgvarar, ið súgva kyktið inn, beinanvegin tað nertir við. At endans eru plantur, sum noyða offurið inneftir við hárum, til eitt sodningargagn.


text:
Føroyar eru eitt einastandandi land. Og tað kann blíva enn betri. Tí eri eg í Framsókn, og tí eri eg virkin í politiskum arbeiði.
Fráflytingin úr Føroyum hevur mín stóra áhuga, og havi eg arbeitt við hesum spurningi síðani 2008.
Útbúgvin Cand.mag í Miðlavísindum við serligum denti á leiðslu og nýggjar miðlar.
Lisið á Aarhus Universitet, Københavns Universitet og Dublin City University.
Ritstjórnað Valið og Valdið – ein tvørskurður av løgtingsvalinum 2011 saman við Stefani í Skorini.
Ritstjórnað EXIT Føroyar saman við Hera á Rógvi. Bókin kom út í 2012. Og síðani hava vit skipað fyri ráðstevnum og hildið fyrilestrar um fráflytingina úr Føroyum bæði heima og uttanlands.
Skrivað bókina Framtíðin er okkara. Bókin kom út í 2015 og snýr seg um at skipa Føroyar sum eina sjálvstøðuga tjóð.
Skrivað serritgerð við heitinum “Entering the real-time web: Understanding how companies engage their brands on the real-time web”. Ritgerðin er skrivað í samstarvi við granskingarverkætlan á CBS. Til ber at lesa ritgerðina her.
Skrivaði saman við Barbaru Jacobsen og Gunnari Bjarnason ritið “Hví føroyingar búseta seg í Danmark” í 2008.
Starvist sum samskiftisfólk í Tórshavnar kommunu.


text:
1946
Frá Wikipedia, hin frælsa alfrøðin
Innihaldsyvirlit
Hendingar[rætta | rætta wikitekst]
- 14. september - Fólkaatkvøða er um loysing Danmarkar og Føroya millum. Úrslitið var 48,7% fyri loysing og 47,2% fyri at eitt danskt stjórnaruppskotið var sett í gildi.
- 8. november - Løgtingsval
Ítróttur[rætta | rætta wikitekst]
Fótbóltur[rætta | rætta wikitekst]
Føðingar[rætta | rætta wikitekst]
- 21. februar - Alan Rickman, enskur sjónleikari (d. 2016)
- 7. apríl - Heðin Mortensen, føroyskur politikari
- 31. juli - Árni Dahl, føroyskur rithøvundur
- 5. september - Freddie Mercury, bretskur sangari (d. 1991)
Andlát[rætta | rætta wikitekst]
- 2. august - Jóannes Patursson, føroyskur kóngsbóndi (f. 1866)


text:
12. apríl
12. apríl er dagur 102 í árinum í gregorianska kalendaranum (dagur 103 um skotár er). 263 dagar eru eftir av árinum.
Hendingar[rætta | rætta wikitekst]
- 1940 - Stóra Bretland hertekur Føroyar.
- 1961 - Jurij Gagarin verður fyrsta menniskja út í rúmdini í Vostok 1.
- 2014 - Pál Joensen vann gull í 1500 m. frí finaluni í Cup Eindhoven. Tíðin hjá Páli var 15.19.20
- 2014 - Havnamaðurin Martin Berg gjørdist íslendskur meistari í inniróðri. Hann róði í bólkinum tungvekt, og kappaðist á 2000 metrum. Hann kom á mál við tíðini 6.08.5, sum var nýtt íslendskt met. Orsakað av, at Martin Berg hevur íslendskar røtur, verður metið skrásett.
- 2014 - Durita Jensen vann FM í borðtennis, einmansleiki hjá kvinnum, bert 15 ára gomul. Hon vann finaluna móti Annu Mikkjalsdóttir 3-0, settmunurin var 14-12, 11-6 og 11-4.
- 2014 - Fróði F. Jensen úr Tvøroyrar Borðtennisfelag vann FM í einmansleiki hjá monnum. Hann vann finaluna móti Peter Niclasen, sum vann FM í 2013. Hann vann dystin 4-2. Settúrslitini vóru hesi: 12-10, 10-12, 8-11, 11-6, 11-8 og 12-10.
- 2014 - Regin á Rógvi úr Sunda Judofelag vann FM hjá ungum monnum. Hann vann finaluna á Ari Johannesen úr Havnar Judofelag. Petur Sigurd Johannesen úr Sunda Judofelag vann føroyameistaraheitið hjá monnum móti Edvardi Johannesen, úr Sunda Judofelag.
- 2014 - Nicolaj Gunnarstein vinnur FM í einmansleiki í badminton hjá monnum. Hann vann móti stórabeiggja sínum Benjamin Gunnarstein. Teir búgva niðri í Danmark og eru hálvir føroyingar. Nicolaj vinnur 2-0. Settúrslitini vóru 21-11 og 21-16.
- 2014 - Rannvá Carlsson er trífaldur føroyameistari triðja árið á rað. Í einmansleikinum spældi hon móti Kristinu Eriksen. Hon vann 2-0 við settúrslitunum 21-10 og 21-9.
- 2015 - Jákup á Borg setir met við at skora mál nummar 148 í bestu føroysku fótbóltsdeildini, gamla metið á 147 mál átti John Petersen.
Føðingar[rætta | rætta wikitekst]
- 1936 - Svenning Tausen
- 1940 - John Hagee, sjónvarpsprestur og stuðul hjá John McCain.
Andlát[rætta | rætta wikitekst]
- 2012 - Steinbjørn B. Jacobsen, rithøvundur


text:
Symi
Symi (grikskt: Eύun) er ein griksk oyggj og bygd, sum liggur í oyggjabólkinum Dodekanes (Tólvoyggjarnar), tætt við oynna Rodos. Oyggin er fjallalendi og hevur tvær bygdir, Symi og Ano Symi, umframt fleiri smærri bygdir, strendur og søgulig øki. Symi hoyrir fyrisitingarliga til Rodos. [1] Oyggin liggur tætt við Turkisku vesturstrondina, sum fyrr var nevnd Lítla Asia og Anatolia.
Skipasmíð og svampaídnaður vóru týdningarmiklar vinnur fyri oynna fyrr, og tá fólkatalið var størst, búðu 22.500 fólk har, tað var síðst í 19. øld. Í dag er fólkatalið minkað niður í 2500.
Keldur[rætta | rætta wikitekst]
- ↑ Kallikratis law Greece Ministry of Interior


text:
1934
1934 (MCMXXXIV) var eitt ár, ið byrjaði á einum mánadegi eftir tí gregorianska kalendaranum. Árið er 1934inda ár eftir okkara tíðarrokning og eftir krist, 934inda árið í øðrum ártúsundi, 34inda árið í 20. øld, og fimta árið í 1930-árunum.
Innihaldsyvirlit
Hendingar[rætta | rætta wikitekst]
- 1. januar - International Telecommunication Union verður stovnað.
- 20. januar - Japanska Fuji Photo Film, seinni Fujifilm, verður stovnað í Tokyo.
- 28. mai - Fyrstu yvirlivandi fimmlingarnir verða føddir í Ontario, Kanada.
- 12. juni - Politiskir flokkar verða bannaðir í Bulgaria.
- 14. juni - Adolf Hitler og Benito Mussolini hittast fyri fyrstu ferð.
- 2. august - Adolf Hitler verður statsleiðari í Týsklandi eftir at forsetin Paul von Hindenburg doyr.
- 19. august - Ein fólkaatkvøða vísir, at 90% av týsku tjóðini samtykkir at Adolf Hitler verður statsleiðari.
- 19. september - Sovjetsamveldið fer uppí Sameindu Tjóðirnar.
- 21. september - Tropisk ódn í Japan hevur við sær, at 3.036 lata lív, og tempul, bygningar og skúlar oyðileggjast í Osaka.
- 28. september - Afganistan fer uppí Sameindu Tjóðirnar.
- 2. oktober - Ódnir í Kyoto og Osaka í Japan hava við sær, at 1.660 lata lív, 5.400 verða meiðslað, og nógvur rísvøkstur verður oyðilagdur.
- 27. desember - Persia skiftir navn til Iran.
Ókendar dagsetningar[rætta | rætta wikitekst]
- Tíðindablaðið Arbeiðið verður útgivið fyrstu ferð.
- Abidjan verður høvuðstaður á Fílabeinsstrondini.
- Amerikanski sjóherurin fer úr Haiti.
- Avstralska landamarkstrætan (Australian frontier wars) endar eftir at hava vart í 143 ár.
Ítróttur[rætta | rætta wikitekst]
Fótbóltur[rætta | rætta wikitekst]
- 27. mai - 10. juni - Heimsmeistaraskapið í fótbólti verður hildið í Italia. Italia verður heimsmeistari, Kjekkoslovakia verður silvurvinnari, og Týskland verður bronsuvinnari.
Føðingar[rætta | rætta wikitekst]
- 3. mai - Frankie Valli, amerikanskur tónleikari.
- 1. juni - Pat Boone, amerikanskur sangari og sjónleikari.
- 28. juni - Ivan Johannesen, reiðari og politikari fyri Sambandsflokkin (d. 2012)
- 1. juli - Sidney Pollack, amerikanskur filmsleikstjóri (Tootsie) (d. 2008)
- 11. juli - Giorgio Armani, italskur klædnasniðgevi
- 28. september - Brigitte Bardot, franskur sjónleikari
- 12. november - Charles Manson, amerikanskur kult-leiðari
- 9. desember - Dame Judi Dench, enskur sjónleikari
- 28. desember - Dame Maggie Smith, enskur sjónleikari
Andlát[rætta | rætta wikitekst]
- 4. juli - Marie Curie, pólskt náttúruvísindafólk, og Nobels vinnari (f. 1867)
- 2. august - Paul von Hindenburg, týskur forseti (f. 1847)


text:
Skjaldbøkur
Skjaldbøkur (frøðiheiti - Chelonia, Testudines ella Testudinata) er ein bólkur av skriðdjórum. Skjaldbøkur eru býttir sundur í 270 ymisk sløg. Tey halda til í heitum sjógvi í Atlantshavi, Indiahavi og Kyrrahavi. Skjaldbøkur eru ymiskar til støddar; tann stóra leðurskjaldbøkan verður 1-3 metrar long og vigar upp ímóti 920 kg. Tann vanliga eysturamerikanska móruskjaldbøkan verður bara 7-12 cm. Súpanarskjaldbøkan og aðrar havskjaldbøkur kunnu svimja 30 km/t. Skjøldurin er umleið 60 samanvaksnar beinplátur. Bakskjøldurin er kúputur; búkskjøldurin er flatari. Landskjaldbøka er lítið broytt seinastu 200 mió. árini. Summar landskjaldbøkur verða eldri enn 100 ár.
Í øllum heiminum verður roknað við, at yvir 1 millión sjófuglar og 100.000 havsúgdjór og skjaldbøkur doyggja árliga, tí tey gerðast føst í ella eta burturkast.


text:
Orð og lag: Aileene Hanks
Týtt: Flóvin Tyril
Upprunaheiti: In my Father’s house are many mansions
1. Mangir bústaðir í Faðirs húsi eru,
Harrin Jesus sjálvur hevur sagt mær tað.
Hann er farin heim í dýrdina at vera,
har tilreiðir mær ein sælan tilhaldsstað.
Niðurlag: Vraka ei ta náði, Frelsarin tær bjóðar,
saknast ei, har gleðisongur ævigt ljóðar.
Mangir bústaðir í Faðirs húsi eru,
trýrt tú á Guds Son, tær ognast henda stað.
2. Jesus doyði undir míni synd og sorgum,
leið sjálvvilliga at bjarga tær og mær,
og eg veit, brátt rennur upp ein bjartur morgun,
tá ið eingin sorg og eingin deyði slær.
3. Hava vinir svikið, og tú stendur eina,
lívið tykist møtimikið, myrkt og kalt,
fær til Jesus tá, hann leiðina skal beina,
nýggjar vinir og nýtt lív tú fáa skalt.


text:
Klæmint I Pávi
Klæmint I Pávi, eisini Sankta Klæmint av Róm (á latínskum: Clemens Romanus), († ? - * uml. 107) var pávi ár 92-99. Vit vita, at hesin Clemens livdi í Róm, tá ápostulin Pætur var á døgum, og gjørdist triði maður í stóli hansara sum biskupur í Róm. Klæmint I var fyrsti Apostólski Faðirin í fornkirkjuni. Eftir øllum at døma hevur hann skrivað tað brævið, ið verður rópt Fyrra Klæmintsbræv, sum er frá árinum 96. Um Klæmint sjálvan eru nógvar halgisøgur, og sagt verður frá, at hann endaði dagar sínar við at verða blakaður í havið við einum akkeri um hálsin. Hann hevur síðani tá verið virdur sum ein av verndamonnunum hjá teim sjófarandi. Latínska navnið Clemens merkir hin mildi. Klæmintsmessa hevur navn eftir honum.


text:
Orð: Petur Jacob Sigvardsen
Viðmerking: Yrktur í adventini 2009.
O, sælasti dagur, tá brúðrin skal síggja
her himin og jørð og Jerúsalem nýggja,
tá foldin hin fyrra er farin í kavið,
– alt samalt er burtur, og horvið er havið.
O, sælasti dagur, tá eingin skal syrgja,
tá sjúka og deyði ei hjørtuni tyngja,
tá tár meir ei renna, øll pínsla er farin,
tá lovsongin syngur hin snjóhvíti skarin.
Tá staðurin halgi frá Gudi skal stíga
sum brúður, ið seg fyri manni vil prýða,
– Jerúsalem nýggja, Guds livandi staður,
har dýrd hans skal skína, so altíð er dagur.
Tá sæl øll tey eru, sum skikkjurnar tváa,
so atgongd tey mega til lívstræið fáa.
Gud gevi, at øll vit, ið her saman liva,
tann dag mega standa í Lívsins bók skrivað.
O, kærasti Kristus, mín frelsari góði:
tú reinsi mín búna í heilagum blóði
og fjal meg í frelsuni av tíni náði,
so heimvist tann dag eg í himlinum fái.


text:
KAPITTUL 13
Høgtíðir, sum Gudi ikki dámar
„Rannsakið, hvat Harranum toknast!“ – EFESUSBRÆVIÐ 5:10.
1. Hvørji menniskju dregur Jehova til sín, og hví mugu tey altíð vera á varðhaldi?
„HINIR sonnu tilbiðjarar skulu tilbiðja Faðirin í anda og sannleika; tí tað er slíkar tilbiðjarar, Faðirin vil hava,“ segði Jesus. (Jóhannes 4:23) Tá ið Jehova finnur sovorðin menniskju – eins og hann fann teg – dregur hann tey til sín og til son sín. (Jóhannes 6:44) Tað er av sonnum ein heiður! Men tey, sum elska sannleikan í Bíbliuni, mugu halda fram at ’rannsaka, hvat Harranum toknast’, tí Satan er ein meistari í sviki. – Efesusbrævið 5:10; Opinberingin 12:9.
2. Greið frá, hvussu Jehova metir tey, sum royna at blanda sonnu trúnna við falska.
2 Hugsa um, hvat hendi nærindis Sinaifjalli, tá ið ísraelsmenn bóðu Áron gera sær ein gud. Áron eftirlíkaði teimum og gjørdi ein gullkálv, men gav teimum ta fatan, at kálvurin umboðaði Jehova. „Í morgin verður høgtíð fyri HARRANUM,“ segði hann. Legði Jehova einki í, at tey blandaðu sonnu trúnna við falska? Jú. Hann læt umleið 3.000 avgudadyrkarar drepa. (2 Mósebók 32:1-6, 10, 28) Hvat læra vit av hesum? Vilja vit halda okkum í kærleika Guds, mugu vit ’einki óreint nema’ og íðin verja sannleikan móti eini og hvørjari spillu. – Esaias 52:11; Ezekiel 44:23; Galatiabrævið 5:9.
3, 4. Hví skulu vit geva okkum far um bíbilskar meginreglur, tá ið vit kanna væl umtóktar siðir og høgtíðir?
3 Í fyrstu øld virkaðu ápostlarnir sum verja fyri fráfalli. Men eftir at teir vóru deyðir, gjørdist støðan ein onnur. Tá fóru sokallað kristin, ið ikki elskaðu sannleikan, at halda heidnar siðir, høgtíðir og heiligdagar, sum tey nú søgdu vera kristnar. (2 Tessalonikabræv 2:7, 10) Tá ið vit nú fara at kanna nakrar av hesum høgtíðunum, legg so til merkis, hvussu tær endurspegla anda heimsins og ikki anda Guds. Sum heild hava verðsligar høgtíðir eitt felagsevni: Tær tala til tað, sum holdið ynskir, og tær fremja falskar trúarlærur og okkultismu, sum eyðkenna ’Bábylon hina stóru’. * (Opinberingin 18:2-4, 23) Vit mugu eisini minnast til, at Jehova hevur verið vitni til teir andstyggiligu heidnu halgisiðirnar, sum nógvir væl umtóktir siðir stava frá. Eingin ivi er um, at hann heldur slíkar høgtíðir vera líka andstyggiligar í dag. Eigur hansara áskoðan ikki at hava mest at siga hjá okkum? – 2 Jóhannes 6, 7.
4 Sum sonn kristin vita vit, at Jehova ikki dámar ávísar høgtíðir, og tí mugu vit vera púra avgjørd um als einki at hava við tær at gera. At kanna, hví Jehova ikki dámar tílíkar høgtíðir, kann styrkja okkum í avgerðini um at sleppa okkum undan øllum, sum kann forða okkum í at verða verandi í kærleika Guds.
JÓLINI – FRÁ SÓLDYRKAN TIL „KRISTNA“ HØGTÍÐ
5. Hví kunnu vit vera vís í, at Jesus ikki varð føddur 24. ella 25. desember?
5 Bíblian nevnir einki um nakað føðingardagshald fyri Jesusi. Í roynd og veru vita vit ikki, akkurát nær hann varð føddur. Men eitt vita vit tó við vissu, hann varð ikki føddur 24. ella 25. desember, tá ið vetrarkuldi er í tí partinum av heiminum. * Sambært tí, Lukas skrivaði, „lógu [nakrir hirðar] úti á markini og hildu náttarvakt yvir fylgi sínum“, tá ið Jesus varð føddur. (Lukas 2:8-11) Um tað var vanligt at ’liggja úti á markini og halda náttarvakt’ alt árið, hevði hetta ikki verið nøkur merkisverd upplýsing. Men av tí at tað er kalt og regnar og kavar í Betlehem um veturin, vórðu fylgini leidd inn hesa árstíðina, og hirðarnir lógu tí ikki „úti á markini og hildu náttarvakt“. Haraftrat fóru Jósef og Maria til Betlehem, tí Augustus keisari hevði givið boð um, at fólkið skuldi skrivast í manntal. (Lukas 2:1-7) Tað er ógvuliga ósannlíkt, at keisarin gav boð um, at eitt fólk, sum frammanundan ikki dámdi rómversku stjórnina, skuldi fara til heimbý sín á hávetri.
6, 7. (a) Hvar er upprunin til nógvar jólasiðir at finna? (b) Hvør munur er á, hvussu gávur verða givnar á jólum, og hvussu sonn kristin geva gávur?
6 Upprunin til jólini er ikki at finna í Bíbliuni, men í gomlum heidnum høgtíðum, eitt nú í rómversku saturnaliuni, ið var eitt hátíðarhald fyri landbúnaðargudinum, Saturn. Eitt katólskt leksikon sigur, at tey, sum tilbóðu gudin Mithra, hildu „føðingardag fyri hini ósigrandi sólini“ tann 25. desember. „Jólini tóku seg upp í eini tíð, tá ið sóldyrkanin hevði serliga góða undirtøku í Róm,“ umleið trý hundrað ár eftir at Kristus doyði. – New Catholic Encyclopedia.
Sonn kristin geva av kærleika
7 Í sambandi við hesar heidnu veitslurnar góvu tey hvørjum øðrum gávur og ótu veitslumat – siðir, sum síggjast aftur í jólunum. Men eins og í dag góvu nógv ikki gávur í tí andanum, sum er nevndur í Seinna Korintbrævi 9:7. Har stendur: „Ein og hvør gevi, eftir sum hann setur sær fyri í hjartanum, ikki av óhugi ella av tvingsli – tí Gud elskar glaðan gevara!“ Sonn kristin geva av kærleika og kenna seg ikki noydd at geva gávur onkran ávísan dag, og tey vænta heldur ikki at fáa nakrar gávur afturfyri. (Lukas 14:12-14; les Ápostlasøguna 20:35.) Tey virðismeta eisini at sleppa undan øllum jólarokinum og at sleppa undan at seta seg í skuld, sum nógv annars gera ta tíðina á árinum. – Matteus 11:28-30; Jóhannes 8:32.
8. Góvu stjørnuspámenninir Jesusi føðingardagsgávur? Greið frá.
8 Nú spyr onkur kanska: ’Góvu vísmenninir, ella stjørnuspámenninir, ikki Jesusi føðingardagsgávur?’ Nei. Teir góvu gávur, tí teir vildu vísa einum týðandi persóni virðing, og tað var vanligur siður á Bíbliunnar døgum. (1 Kongabók 10:1, 2, 10, 13; Matteus 2:2, 11) Satt at siga komu teir ikki ta náttina, Jesus varð føddur. Tá ið teir komu, var Jesus ikki longur eitt pinkubarn í eini krubbu, men nógvar mánaðar gamal og búði í einum húsi.
HVAT SIGUR BÍBLIAN UM FØÐINGARDAGAR?
9. Hvat hendi í teimum einastu føðingardøgunum, sum standa nevndir í Bíbliuni?
9 Hóast tað altíð hevur verið sett í samband við stóra gleði, at eitt barn verður føtt, nevnir Bíblian ongan føðingardag, sum bleiv hildin fyri einum tænara hjá Gudi. (Sálmur 127:3) Man tað vera av gloymsku? Nei, tí hon nevnir tveir føðingardagar, ið vórðu hildnir – tann hjá einum farao í Egyptalandi og tann hjá Heródesi Antipasi. (Les Fyrstu Mósebók 40:20-22; Markus 6:21-29.) Men báðir føðingardagarnir verða settir í ringt ljós, serliga tann seinni, har Jóhannes Doypari varð hálshøgdur.
10, 11. Hvussu mettu tey fyrstu kristnu føðingardagshald, og hví?
10 Eitt leksikon skrivar soleiðis um tað at halda føðingardag: „Fornkirkjan metti siðin at vera heidnan.“ (Den Store Danske Encyklopædi) Teir gomlu grikkarnir hildu til dømis, at hvørt menniskja hevði ein verndaranda, sum var hjástaddur, tá ið viðkomandi bleiv føddur, og síðani ansaði eftir honum ella henni. Hesin andin „hevði eitt gátuført samband við tann gudin, ið hevði føðingardag sama dag sum nýfødda barnið“, sigur ein bók um føðingardagar. (The Lore of Birthdays) Føðingardagar hava eisini leingi verið tætt knýttir at stjørnuspá og stjørnuspáfrøði.
11 Umframt at Guds tænarar í forðum ikki vildu halda føðingardag vegna heidna og okkulta upprunan, hevði tað eftir øllum at døma eisini nakað við teirra lívsáskoðan at gera. Hví kunnu vit siga tað? Tí teir vóru eyðmjúkir og lítillátnir og hildu ikki sína komu í heimin hava so stóran týdning, at hon skuldi hátíðarhaldast. * (Mika 6:8; Lukas 9:48) Nei, teir góvu Jehova dýrd og takkaðu honum fyri ta dýrabaru gávuna, sum lívið er. * – Sálmur 8:4, 5; 36:10; Opinberingin 4:11.
12. Hvussu kann deyðadagurin vera betri enn føðingardagurin?
12 Jehova goymir øll, sum doyggja trúføst, í sínum minni, og teirra framtíðar lív er tryggjað. (Job 14:14, 15) Í Prædikaranum 7:1 stendur: „Betri er gott navn enn góð olja, og betri er deyðadagurin enn føðingardagurin.“ At vit hava eitt „gott navn“ hjá Gudi merkir, at Jehova hevur tokka til okkum vegna okkara trúføstu tænastu. Tað er vert at leggja til merkis, at einasti minningardagurin, kristin hava fingið boð um at halda, ikki hevur samband við eina føðing, men ein deyða – nevniliga deyðan hjá Jesusi. Hansara dýrabara „navn“ er lykilin til okkara frelsu. – Hebrearabrævið 1:3, 4; Lukas 22:17-20.
PÁSKIRNAR – FJALD FRUKTBÆRISDYRKAN
13, 14. Hvaðani stava nógvir páskasiðir?
13 Hóast páskirnar skulu eitast at verða hildnar, tí Jesus reis upp frá deyðum, hava tær í roynd og veru røtur í følskum átrúnaði. Hvussu ber tað til dømis til, at harur og egg verða sett í samband við páskirnar? Eitt leksikon sigur, at egg „hava verið ein eyðkend ímynd um nýtt lív og uppreisn frá deyðum“, meðan haran og kaninin leingi hava verið ímyndir um fruktbæri. (Encyclopædia Britannica) Ein bók um høgtíðir sigur: „Fleiri siðir og siðvenjur eru knýttar at páskunum. Páskareggið er nokk tað, ið er mest kent. ... Fyrikristnar siðvenjur eru helst knýttar at egginum sum verandi fruktagott, heilsugott og okkurt, sum skuldi verja ímóti óndum.“ (Højtider og fester, Kristian Jensen) Tí eru páskirnar í veruleikanum fruktbærishalgisiðir fjaldir í hátíðarhaldinum til minni um uppreisn Kristusar. *
14 Man Jehova góðtaka, at andstyggiligir fruktbærishalgisiðir verða nýttir til at minnast, at sonur hansara reis upp frá deyðum? Als ikki! (2 Korintbræv 6:17, 18) Í roynd og veru gevur Bíblian hvørki boð um ella heimild til at hátíðarhalda minnið um uppreisn Jesusar. Og verður tað so gjørt samstundis við, at heidnir páskasiðir verða fylgdir, er tað dupult trúloysi.
UPPRUNIN TIL HALLOWEEN
15. Hvør er upprunin til halloween, og hvat er vert at leggja til merkis í sambandi við, nær henda høgtíðin verður hildin?
15 Halloween verður hildin 31. oktober og er eyðmerkt av heksum, trøllum og øðrum andskræmiligum skepilsum. Navnið er ein ensk stytting av All Hallows Eve, allahalgannaaftan. Halloween stavar frá teimum gomlu keltunum í Bretlandi og Írlandi. Tann fullmánan, sum var tættast við 1. november, hildu teir høgtíðina samain, sum merkir „endin á sumrinum“. Teir hildu, at forhangið millum jarðiska heimin og yvirnatúrliga heimin varð drigið frá á samain, og at andaverur, góðar og óndar, reikaðu um á jørðini. Hildið var, at sálirnar hjá teimum deyðu komu aftur til bústað sín á jørðini, og tí settu familjurnar mat og drekka fram til hesar gestirnar úr andaheiminum í vón um at blíðka teir. So tá ið børn summastaðni lata seg í sum spøkilsi ella heksir og ganga hús úr húsi og hótta við at gera fortreð, um tey ikki fáa okkurt góðgæti, eru tey uttan at vita tað við til at halda teimum gomlu samain-siðunum á lívi.
HALT BRÚDLEYPIÐ ÓDÁLKAÐ
16, 17. (a) Hví eiga kristin pør, sum ætla at giftast, at kanna staðbundnar brúdleypssiðir við bíbilskum meginreglum í huga? (b) Hvat skulu sonn kristin hugsa um í sambandi við siðir sum at kasta rís ella okkurt annað eftir einum brúðarpari?
16 Skjótt skal „rødd brúðgóms og brúðar ... ikki hoyrast meiri í [Bábylon hini stóru]“. (Opinberingin 18:23) Hví ikki? Millum annað vegna hennara okkultu gerðir, sum kunnu dálka eitt hjúnaband longu á brúdleypsdegnum. – Markus 10:6-9.
17 Siðirnir eru ymiskir úr landi í land. Nakrir siðir, sum kanska tykjast meinaleysir, kunnu hava røtur í bábylonskum siðum, ið skulu eitast at geva brúðarparinum ella gestunum góða eydnu. Ein siður er til dømis at kasta rís ella okkurt annað eftir brúðarparinum. Hesin siðurin hevur møguliga røtur í tí trúnni, at matur kundi blíðka illar andar og forða teimum í at skaða brúðrina ella brúðgómin. Haraftrat hevur rís leingi verið sett í samband við fruktbæri, lukku og langt lív. Tað er greitt, at tey, sum vilja halda seg í kærleika Guds, skýggja sovorðnar óreinar siðir. – Les Seinna Korintbræv 6:14-18.
18. Hvørjar meginreglur í Bíbliuni skulu bæði tey, sum fyrireika brúdleyp, og tey, sum eru bjóðað, hugsa um?
18 Tey, ið tæna Jehova, sleppa sær eisini undan verðsligum atburði, sum kann oyðileggja tann virðileikan, ið eigur at vera karmurin um brúdleyp og brúdleypsveitslur. Og tey gera einki, sum kann særa samvitskuna hjá øðrum. Til dømis halda tey ikki talur, sum bera dám av særandi sarkasmu ella onkrum ónærisligum, og tey bera ikki fram grovt skemt ella annað, ið kann gera brúðarparið og onnur illa við. (Orðtøkini 26:18, 19; Lukas 6:31; 10:27) Tey hava heldur ikki sera fínar og ævintýrkendar móttøkur ella brúdleypsveitslur, sum spegla „stoltleika lívsins“ heldur enn lítillæti. (1 Jóhannes 2:16) Um tú ert í holt við at fyrireika títt brúdleyp, mást tú ikki gloyma, at Jehova vil, at tú skalt líta aftur á henda serliga dagin við gleði, ikki við sorg. *
AT SKÁLA – EIN ÁTRÚNAÐARLIGUR SIÐUR?
19, 20. Hvat sigur ein verðslig kelda um upprunan til at skála, og hví er hetta ikki ein siður fyri sonn kristin?
19 Ein vanligur siður í brúdleypum og í aðrari samveru er at skála. Ein bók um alkohol og mentan frá 1995 sigur: „At skála ... er helst ein leivd frá heidnum drykkjuofrum í forðum, har tey ofraðu ein heilagan drykk til gudarnar ... aftur fyri eitt ynski – eina bøn, sum endaði við orðunum ’leingi livi’ ella ’góða heilsu’.“ – International Handbook on Alcohol and Culture.
20 Gaman í seta nógv í dag ikki tað at skála í samband við nakað átrúnaðarligt ella við pátrúgv. Men siðurin at lyfta vínglasinum upp í loft kann metast sum ein bøn til „himmalin“ – eina yvirnatúrliga makt – fyri at fáa eina signing á ein hátt, ið ikki samsvarar við tað, Bíblian sigur. – Jóhannes 14:6; 16:23. *
„TIT, IÐ ELSKA HARRAN, HATIÐ HITT ILLA“
21. Hvørjum væl umtóktum tiltøkum sleppa sonn kristin sær undan, hóast tey ikki hava átrúnaðarligan uppruna, og hví?
21 Normarnir á okkara døgum gerast alsamt lægri – eitt rák, sum Bábylon hin stóra annaðhvørt beinleiðis ella óbeinleiðis fremur. Nakað, sum speglar hetta rákið, er, at nøkur lond á hvørjum ári skipa fyri karnevalum, ið fevna um ónærisligan dans, og sum kanska enntá hálova samkynda lívsstílinum. Hevði tað verið hóskandi hjá teimum, sum elska Jehova, at tikið lut í ella hugt at slíkum tiltøkum? Høvdu tey, um so var, víst, at tey veruliga hata tað ónda? (Sálmur 1:1, 2; 97:10) Tað hevði verið nógv betri at tikið eftir hugburðinum hjá sálmaskaldinum, sum bað: „Vend eygum mínum burtur frá at hyggja eftir fáfongd.“ – Sálmur 119:37.
22. Nær kunnu vit við okkara samvitsku gera av, um vit vilja taka lut í einum hátíðarhaldi ella ikki?
22 Tá ið hátíðarhald verða hildin, sum eru óhóskandi fyri sonn kristin, mugu vit ansa væl eftir, at okkara atburður ikki fær onnur at halda, at vit taka lut í hátíðarhaldinum. Paulus skrivaði: „Annaðhvørt tit tí eta ella drekka – ella hvat tit gera – so gerið alt Gudi til dýrd!“ (1 Korintbræv 10:31; sí rammuna „ Tak skilagóðar avgerðir“.) Men er tað greitt, at ein siður ella eitt hátíðarhald ikki hevur nakað við falskan átrúnað at gera, ikki hevur politiskan ella tjóðskaparligan dám og ikki gongur ímóti nakrari bíbilskari meginreglu, kunnu vit sjálv gera av, um vit vilja taka lut í tí. Tá ið vit taka eina avgerð, eiga vit samstundis at hugsa um kenslurnar hjá øðrum, so vit ikki fáa tey at snáva.
DÝRMET GUD Í ORÐI OG GERÐ
23, 24. Hvussu kunnu vit bera góðan vitnisburð um rættvísu normarnar hjá Jehova?
23 Nógv meta í høvuðsheitum væl umtóktar høgtíðir sum eitt høvi hjá familju og vinum at hittast. So um onkur av órøttum heldur, at okkara bíbilska støðutakan er kærleiksleys ella víðgongd, kunnu vit vinaliga greiða frá, at Jehova vitnum dámar væl at hugna sær saman við familju og vinum. (Orðtøkini 11:25; Prædikarin 3:12, 13; 2 Korintbræv 9:7) Vit gleðast um at vera saman við okkara kæru alt árið, men av tí at vit elska Gud og hansara rættvísu normar, vilja vit ikki dálka slíkar hugnaligar løtur við siðum, sum honum als ikki dámar. – Sí rammuna „ Sonn tilbiðing gevur størstu gleðina“.
24 Tað hevur riggað væl hjá summum Jehova vitnum at vísa teimum, sum hava sannan áhuga, nøkur dømi úr 16. kapitli í bókini Hvat lærir Bíblian veruliga? * Vit mugu tó minnast til, at endamálið er at vinna hjørtu, ikki kjak. Latið okkum tí vísa virðing, vera mild og hava talu, sum „altíð [er] dámlig, kryddað við salti“. – Kolossebrævið 4:6.
25, 26. Hvussu kunnu foreldur hjálpa børnunum at fáa sterkari trúgv og størri kærleika til Jehova?
25 Sum tænarar hjá Jehova eru vit væl upplýst. Vit vita, hví vit trúgva og gera ymiskt, og hví vit ikki taka lut í ávísum siðum og høgtíðum. (Hebrearabrævið 5:14) Tí mugu tit foreldur læra tykkara børn at hugsa um og brúka meginreglurnar í Bíbliuni. Tað styrkir teirra trúgv, hjálpir teimum at brúka Bíbliuna til at svara spurningum um trúnna og vissar tey um, at Jehova elskar tey. – Esaias 48:17, 18; 1 Pætur 3:15.
26 Øll, sum tilbiðja Gud „í anda og sannleika“, sleppa sær ikki bara undan at halda óbíbilskar høgtíðir, men leggja seg eisini eftir at vera ærlig í øllum. (Jóhannes 4:23) Nógv halda, at tað ikki ber til at vera ærligur í dag. Men sum vit fáa at síggja í næsta kapitli, eru Guds leiðir altíð tær bestu.
^ par. 3 Sí rammuna „ Skal eg taka lut í høgtíðini?“ Víst verður til nógvar heiligdagar og høgtíðir í Register til Vagttårnets publikationer, sum Jehova vitni hava givið út.
^ par. 5 Sambært bíbilskari tíðarrokning og verðsligari søgu varð Jesus ætlandi føddur í ár 2 f.o.t. í jødiska mánaðinum etanim, sum svarar til september/oktober í okkara kalendara. – Sí Indsigt i Den Hellige Skrift, bind 1, síðu 1115, sum Jehova vitni hava givið út.
^ par. 11 Sí rammuna „ ’Heilagir’ dagar og satanisma“.
^ par. 11 Í Lógarsáttmálanum var ásett, at ein kvinna skuldi lata Gudi eitt syndoffur, tá ið hon hevði átt. (3 Mósebók 12:1-8) Hetta lógarkravið var ein álvarsom áminning um, at foreldur geva børnunum syndina í arv. Henda vitanin hjálpti ísraelsfólki at hava røttu áskoðanina á barnsburð og kann eisini hava verið orsøkin til, at tey ikki tóku heidnu føðingardagssiðirnar til sín. – Sálmur 51:7.
^ par. 13 Enska navnið fyri páskir, Easter, hevur verið sett í samband við Eostre, ella Ostaru, sum er anglosaksiska gudinnan fyri lýsing og vár. Hon var eisini ein fruktbærisgudinna. „Á mánanum átti hon eina haru, sum elskaði egg, og av og á var [gudinnan] avmyndað við einum haruhøvdi,“ sigur ein handbók. – The Dictionary of Mythology.
^ par. 18 Sí tær tríggjar greinirnar um brúdleyp og ymiska samveru í Vagttårnet, 15. oktober 2006, síðurnar 18-31.
^ par. 20 Sí Vagttårnet, 15. februar 2007, síðurnar 30-31.
^ par. 24 Jehova vitni hava givið út.


text:
NATA
NATA er samstarvsavtala millum ferðavinnuráðharrarnar í Grønlandi, Íslandi og Føroyum. Endamálið er at menna og økja samstarv innan ferðavinnu í hesum trimum londunum, har tey hava felags áhugamál. Eisini er endamálið at økja kunnleikan og skapa sambond millum ungdóm í hesum trimum londunum.
Ferðavinnumessan Vestnorden Travel Mart er týdningarmiklasta einstaka tiltakið hjá NATA. Harumframt veitir NATA stuðul til marknaðarførings- og menningarverkætlanir í limalondunum. Sí bredda um stuðul til vinstru á síðuni.
NATA samstarvið er skipað við nevndum í teimum trimum limalondunum. Formansskapurin gongur uppá skift millum tey trý londini, sum hava formanssessin 2 ár í senn.
Í nevndini í NATA sita:
Føroyar
Guðrið Højgaard, Visit Faroe Islands (forkvinna í 2015 og 2016)
Árni Olsen, Atlantic Airways
Grønland
Anders Stenbakken, Greenland.com (formaður í 2017 og 2018)
Anika Krogh, Air Greenland
Ísland
Inga Hlín Plásdóttir, Promote Iceland
Ólöf Ýrr Atladóttir, Ferðamálastovan
Sekretariatið hjá NATA, sum hevur til endamál at menna NATA samstarvið víðari, heldur til í Vinnuhúsinum. Birita Johansen er skrivari hjá NATA.
Samband við NATA fæst við at venda sær til:
NATA
c/o Vinnuhúsið
Óðinshædd 7
Postsmoga 1038
Telefon: +298 30 99 00
Fartelefon: +298 73 99 11
Teldupost til skrivaran: birita@industry.fo


text:
Handilin við tí fjølbroytta úrvalinumwww.andreasen.fo
Heilsølur Útleigan - Amboð og Maskinur
Fastnet
315600
Lastvognskoyring Útleigan - Amboð og Maskinur Kranar
Fartelefon
219100
Lastvognskoyring, kranauppgávur, bátaflutningur, útleigan av byngjum.
Útleigan - Amboð og Maskinur Timburhandlar
Fartelefon
281282
Handskar Reingerðarevni Skipatænastur Oljusølur Reingerðarmaskinur Flaggstengur Gass- og súrevnissølur Sveisiamboð Útleigan - Amboð og Maskinur Amboðshandlar Hitapumpur Hátrýstreinsarar Kompressarar Lyftir Reingerðaramboð
NETtala
610200
Rættingar til nummar.fo kunnu sendast til kundi@ft.fo
P.O. Box 27 I FO-110 Tórshavn I Faroe Islands
Telefon +298 30 30 30 I Fax: +298 30 30 31 I ft@ft.fo


text:
Eirikur Lindenskov 11.01.2017 (19:07)
Býráðsfundur í Havn um tvær vikur
Hósdagin 26. januar klokkan 18 fer nýggja býráðið at halda sín fyrsta regluliga fund.
Býráðsfundir verða fastlagdir fyri eitt ár í senn, og sambært skránni hjá Tórshavnar býráð verða hesir regluligu býráðsfundir hesar dag klokkan 18:
26. januar
02. mars
30. mars
27. apríl
23. mai
20. juni
28. september
26. oktober
23. november
14. desember
Annika Olsen, borgarstjóri, segði við in.fo í síðstu viku, at nýggja býráðið vil hava eitt opið samskifti við fjølmiðlar, og at tey fara at senda skránna út í góðari tíð til miðlarnar, og at tey fara at skipa fyri tíðindafundi í sambandi hvønn býráðsfund.
Marin Katrin Frýdal úr Tjóðveldi segði á tíðindafundinum í síðstu viku, at býráðsfundirnir hjá nýggja býráðnum verða stroymaðir á internetinum.


text:
1932
Frá Wikipedia, hin frælsa alfrøðin
Innihaldsyvirlit
Hendingar[rætta | rætta wikitekst]
- 1. januar - Postverkið í USA útgevur 12 frímerki, til at hátíðarhalda at 200 ár eru síðani George Washington varð føddur.
- 3. januar - Onglendingar handtaka og yvirhoyra Mahatma Ghandi og Vallabhbhai Patel.
- 8. januar - Erkibiskuppurin av Canterbury bannar skildum at giftast uppaftur í Angliksu kirkjuni í Englandi.
- 15. januar - Umleið 6 miliónir eru nú arbeiðsleys í Týsklandi.
- 19. januar - Løgtingsval
- 11. februar - Pius XI pávi møtir Benito Mussolini in Vatican City.
- 25. februar - Adolf Hitler fær týskan ríkisborgararætt, og kann nú stilla upp til val. Hitler stillar upp til valið av Reichspräsident í 1932. Hann verður ikki valdur.
- 1. mars - Sonur Charles Lindbergh verður rændur úr sovikamari sínum.
- 19. mars - Kenda brúgvin Sidney Harbour Bridge opnar fyri almenninginum í Sydney, Avstralia.
- 5. apríl - Rúsdrekkabannið verður upploysti Finnlandi, men rúsdrekka kann bert keypast í rúsdrekkasøluni, sum verður samstundis sett á stovn.
- 17. apríl - Haile Selassie bannar trælahald í Abyssinia.
- 19. apríl - Týski kunshandlarin Otto Wacker verður dømdur í 19 mánaða fongsul, fyri at royna at selja eitt falskt Van Gogh málverk í Berlin.
- 6. mai - Franski forsetin Paul Doumer verður skotin í París. Hann doyr av løstum sínum dagin eftir.
- 10. mai - Albert Lebrun verður nýggjur forseti Fraklands.
- 12. mai - Sonur Charles Lindbergh verður funnin deyður stutt frá heimi sínum, 10 vikur aftaná at hann varð rændur frá foreldrum sínum.
- 6. august - Fyrsti filmfestivalurin í Venedig verður hildin.
- 31. august - Full sólarmyrking kann síggjast í fleiri støðum í Norðuramerika.
- 6. oktober - Sjóvinnubankin verður stovnaður.
- 6. november - Nazi flokkurin verður størsti flokkur í Týsklandi, tá teir vinna Reichstags valið við 32% av atkvøðunum.
- 8. november - Franklin D. Roosevelt vinnur tað amerikanska forsetavalið.
- 9. november - Hvirvilvindur (hurricane) og flóðaldur í Kuba hava við sær at 2.500 lata lív. Hetta er størsta náttúrvanlukka í søgu landsins.
- 12. desember - Í sambandi við umbygging verður Haldarsvíkar kirkja endurvígd.
- 23. desember - Ein vanlukka í eini kolaminu í Illinois, USA hevur við sær at 54 lata lív.
- 25. desember - Ein jarðskjálvti í Kina hevur við sær at 70.000 lata lív.
Ókendar dagsetningar[rætta | rætta wikitekst]
- Kvinnur fáa valrætt í Brasil.
- Zippo tendrarar koma á marknaðin.
- James Chadwick uppdagar nevtronið.
- 14 milliónir ella 33% eru arbeiðsleys í USA.
List[rætta | rætta wikitekst]
Filmar[rætta | rætta wikitekst]
- Tarzan the Ape Man (frumsýndur 25. mars)
Ítróttur[rætta | rætta wikitekst]
- 4. - 15. februar - Vetrar OL í Lake Placid í New York, USA.
- 30. juli - 14. august - Summar-OL í Los Angeles, USA.
Fótbóltur[rætta | rætta wikitekst]
Føðingar[rætta | rætta wikitekst]
- 26. februar - Johnny Cash, amerikanskur sangari (d. 2003)
- 27. februar - Elizabeth Taylor, ensk-amerikanskur sjónleikari (Cleopatra)
- 14. apríl - Loretta Lynn, amerikonsk songkvinna
- 8. september - Patsy Cline, amerikonsk songkvinna (d. 1963)
- 13. september - Atli Pætursson Dam, løgmaður (d. 2005)
- 29. november - Jacques Chirac, franskur forseti
- 5. desember - Little Richard, amerikanskur sangari og evangilistur
Andlát[rætta | rætta wikitekst]
- 26. oktober - Molly Brown, amerikanskur yvirlivari av Titanic vanlukkuni. Kend sum "The Unsinkable Molly Brown" (f. 1867)


text:
Orð: Edmond Louis Budry
Lag: George Friedrich Händel
Týtt: Flóvin Tyril
Upprunaheiti: Thine be the glory
1. Tær veri æran, Lívsins Harri, tær!
Fullkomin tín sigur yvir deyða var.
Eingil eins og snarljós velti steinin frá,
línklæðið lá eftir, har tú áður lá.
Niðurlag: Tær veri æran, Lívsins Harri, tær!
Fullkomin tín sigur yvir deyða var.
2. Jesus, upp risin, møtir okkum her,
friðsamt okkum heilsar; ótti, myrkur fer.
Lat Guds fólk nú fegnast, syngja sigursfró,
tí at Harrin livir, deyðans brodd hann sló!
3. Tú, Dýrdarprinsur, alt várt álit ert,
uttan teg var lívið tómt og einkisvert.
Meir enn sigra skulu vit við tína lið,
trygg um Jordan stíga – inn til sælan frið.


text:
Bartal Hestoy megnaði fyri løtu síðani at vinna sær gullheiðursmerki á íslendsku meistarastevnuni á langgeil, tá ið hann í Laugardalslaug í Reykjavík svam teinin uppá 2:26.46. Harvið tók hann eisini føroyska metið frá sjálvum Páli Joensen, sum var 2:26.59 frá Østdanske Langbane Mesterskaber fyrr í vár. Sí úrslitalistan her
Løtu seinni luttók hann eisini í finaluni í 200 firvald, vælsagtans eitt sindur moyrur men tó í frálíku tíðini 2:13.47, sum rakk til eitt 4. pláss. Pál eigur her føroyska metið 2:12.55, og besta tíð hjá Bartali er 2:12.73 frá Actavis Open í Hafnafirði fyrr í vár. Í innleiðandi riðlunum í morgun svam hann 2:13.15, summi av okkum vildu verið glað fyri yvirhøvur at gjøgnumføra 200 firvald á langgeil 😛
(Bartal og Kristian Martin, Óli, Niels, Morensa og ein rúgva frá Reysta í Reykjavík. Sissal Hestoy eigur myndina)


text:
Í ár tilnevna Føroyar Fløtu kaninina eftir Bárð Oskarsson til Barna- og ungdómsbókmentavirðisløn Norðurlandaráðs.
26.03.2014Turið Sigurðardóttir
Bárður Oskarsson: Flata kaninin 2011Bárður Oskarsson: Flata kaninin 2011
Tilnevning Føroya til Barna- og ungdómsbókmentavirðisløn Norðurlandaráðs 2014: Bárður Oskarsson: Flata kaninin
Bókadeildin 2011.
Í ár tilnevna Føroyar Fløtu kaninina eftir Bárð Oskarsson til Barna- og ungdómsbókmentavirðisløn Norðurlandaráðs. Í føroysku nevndini, sum Rithøvundafelag Føroya velur, eru Oddfríður Rasmussen og Turið Sigurðardóttir. Í grundgevingini fyri tilnevningini siga tey m.a.:
Myndabókin Flata kaninin, 2011, eftir Bárð Oskarsson (f.1972) tekur eitt stórt etiskt tema upp og handfer tað á varnan og lætthentan men eisini avgjørdan hátt, eitt tema, ið eisini er viðgjørt í klassiskum skaldaverkum eins og Antigonu og Ilions kvæði, og sum samstundis vísir til okkara egna veruleika. Tað snýr seg um ta seinastu skylduna mótvegis einum medskapningi, eisini í tí føri, at tað hvørki er lætt ella vandaleyst.
Persónarnir í bókunum hjá Bárði eru djór við avgerandi menniskjansligum eginleikum. Tey tosa, og tey ferføttu ganga á afturbeinunum, men hin vegin eru tey ikki ílatin. Tey búgva í menniskjaumhvørvi, t.d. einum býi, men menniskju eru ikki hjástødd uttan óbeinleiðis, í Fløtu kaninini sum atvoldin til hending við lagnutungari avleiðing.
Ein hundur og ein rotta møtast á einari gongubreyt og síggja eina kanin liggja heilt flata á koyribreytini. Vit mugu ganga út frá, at ein bilur hevur koyrt hana yvir, hóast einki er sagt um tað. Hundinum og rottuni tykir synd í kaninini, at hon er blivin so fløt, og grunda yvir, hvat tey kunnu gera við hesa vána støðu. Tey kundu sagt menniskjunum hjá kaninini frá, men tann møguleikin verður vrakaður, tí tey meta tað vera sannlíkast, at tey sum boðberar sjálv koma undir ákæru. Men hundurin fær eitt hugskot og varisliga, so hon ikki brotnar sundur, bera tey kaninina heim til hundin. Alla náttina hoyast hamarshøgg frá húsinum hjá hundinum, og um morgunin eru tey liðug at smíða ein dreka. Tey festa kaninina í tey krossløgdu trøini á niðaru síðu á drekanum, og eftir at tey hava roynt leingi,eydnast tað at fáa drekan við kaninini upp í luftina. Til endans hugsa hundurin og rottan um, hvussu tað man vera hjá kaninini at vera uppi í himlinum.
Lagnan hjá kaninini vekur samkenslu hjá hundinum og rottuni. Tey missa tó ikki tamarhald á sær, men hugsa seg um, loysa kaninina úr hennara óvirðiligu støðu og endurreisa tign hennnara. Hundurin við klønum limum, veldigum høvdi og vátum trýni er tann innhugsni og bleyti høvuðspersónurin, men rottan er hansara lítli felagi.
Stílurin er minimalististiskur og ikki naivur men naivistiskur, bæði í teksti og mynd, sum hvørt fyllir upp í annað og til samans tryggja søguni dýpd. Til dømis er eingin bilur nevndur, men á opnuni s. 13-14 er ein lítil gráur bilur vinstrumegin, har sum høgrumegin er heilsíðumynd av tí fløtu kaninini, sum hundurin og rottan hyggja at. Harafturímóti er á opnuni s. 30-31 ein reyður bilur vinstrumegin – ein ávaring? – og høgrumegin er hundurin, sum hevur drekan høgt á lofti, meðan rottan hyggur at. Bárður nýtir vatnlitir, og tey yvirhøvur glæru, sera ljósu litbrigdini í bókini mýkja ávirkanina av teimum naknu tekningunum.
Í bókmentunum eru djór ímyndir av menniskjum, og djórabørn men eisini smá djór kunnu umboða børn. Lisin soleiðis er Flata kaninin ein sterk søga um sonevnd kompetent børn í okkara tíð, eitt heiti við tilsiping til børn við førleikum, ið hava verið kannaðir vaksnum. Men hon er eisini eitt av teimum mætaru dømunum um barnabók fyri allan aldur.
Heroisma og minimalisma
Posted on 26 Mars 2014


text:
Vit hava nógvar blekkpatrónir og prenthøvd á goymslu
Levering innan 1-3 gerandisdagar
- Útfyll bíleggingarseðilin
- Gjald við korti ella umvegis netbankan
- Vørurnar verða leveraðar til dyrnar
Tá ið keypt verður fyri meira enn 299,- er leveringin ókeypis. (Blekkpatrónir)
Tá ið keypt verður fyri meira enn 995,- er leveringin ókeypis (Tónarapatrónir og trumlur)
Annars er kostnaðurin 39,- pr. levering
-
Adresse
- Á Langasandi 7
410 Kollafjørður
- Á Langasandi 7
- Telefon
Tørv á hjálp?
Hevur tú tørv á hjálp ella hevur tú ein spurning ert tú altíd vælkomin at ringja til okkara. Set teg í samband við okkum á tlf. 224645


text:
Krambatangi
Krambatangi er eitt staðarnavn í Suðuroynni, sum var rættiliga ókent áðrenn 2005, tá ein ferjulega varð gjørd har til nýggja stranfara skipið Smyril, sum kom til landið í oktober 2005. Ferjulegan á Krambatanga varð tikin í brúk samstundis sum nýggi Smyril kom. Áðrenn tað var ferjulegan á Drelnesi nýtt til Smyril, og áðrenn tað sigldi Smyril inn á Tvøroyrar Havn og á Vágs Havn. Í gomlum døgum, áðrenn vegur kom millum allar bygdir, sigldi Smyril inn til fleiri aðrar bygdir í Suðuroynni.
Krambatangi er í Øravíkarlíð, 3 km frá bygdini Øravík. Krambatangi er tætt við har sum Trongisvágur bygjar. Tvøroyri liggur hinumegin Trongisvágsfjørð.


text:
Orð og lag: Kajfinn Hammer
1. Er av máttloysi tú bundin, fór tín trúgv í skeljasor,
og ei longur til tín talar Harrans undurfulla Orð?
Situr herleiddur í Sefarad, er sloknað Andans glóð?
Lagt nú hevur frá tær Orðið, gloymt tað, sum har skrivað stóð?
Tú, sum Águr, sonur Jake, máttleysur nú venar teg:
Móðan havi eg meg sleipað, fyrilagstur eri eg!
Mær ov sterkur gjørdist Ámalek, ov beiskt mítt niðurlag,
– og tú endaði í Sardes, har tú situr enn í dag!
2. Væl tú minnist tá tú frelstur varð og loyst var hvørt eitt haft,
sálarbótartíðir salvaðar tú kendi og Guðs kraft,
men, sum Samson ei tú vandaði um Andans loyndardóm,
skjótt tín andi tók at kólna, bønin flógv og innantóm!
Tó, ein longsul í tær brennur, og tú kennir, Guð er nær
hesa lagaligu løtu, – grípur hond, Hann rættir tær,
vendir fráfalsrøddum bakið, sannur aftur boyggir knø,
hungrar eftir Kána’ans víni, leitar upp profetisk støð!
3. Tú, sum Ámos frá Amazja, kanska fekst tey køldu boð:
“Slepp tær burtur, síggjari, og far tú tína egnu leið!
Far til Judalands og profetera, et tú breyð títt har,
men í Bethel skalt tú ikki profetera longur, nei,
tí at tað er halgidómur kongs og tempul ríkisins!”
Tó, tú vitsti jú at Tempul Guðs var eitt – og einans eitt
og at einki annað tempul er, sum Guð vil kennast við,
tað er ikki bygt av mannahondum sigur Orðið greitt!
4. Kæra sál, hoyr, fyri Guði víst jú møguligt er alt,
Hann vil brúka teg av nýggjum nú sum heimsins ljós og salt;
hugreystan sum Zerubábel aftur kenna skalt tú teg,
hevjar aftur hoknar hendur, søkir aftur Harrans veg.
Dagar koma skulu, tá ið tann, ið pløgir, sigur Guð,
víst skal náa tí, sum heystar – og skal fáa sama lut!
óttast ikki fyri Bislam, Mitredat og Tabe’el,
reis teg og halt á at byggja upp Guðs sanna Ísrael.


text:
Um Akkuleya
Vit byrjaðu blómuhandilin Sp/f Akkuleya 1991 við Eyðrit Ejdesgaard. Vit byrjaðu í Ullvøruhúsinum, men tá vit voksu okkum størri fingu vit tørv á størri hølum, og fluttu í 2006 í núverandi høli á Niels Finsensgøtu 18. Hjá okkum starvast 3 blómudekoratørar og 2 lærlingar.
Hjá Akkuleya arbeiða vit fyri at fáa so nøgd viðskiftafólk sum gjørligt og bestilla tí okkara vøru frá bestu veitarum fyri bestu góðsku og besta haldføri, og halda okkum uppdateraði við nýggjasta móta innan blómuheimin. Vit vóna at tit fáa eitt gott upplivilsi á okkara nýggju heimasíðu:)


text:
Velur tú at samskifta við okkum, hava vit nógvar góðar tænastur at bjóða tær. Alt eftir, um tú nýtir heimatelefon, fartelefon, internet - bæði úti og heima - so kunnu vit seta saman ta samskiftisloysn, ið hóskar best til tín.
Hygg teg um á heimasíðuni, ella støkk inn á gólvið í einari av okkara Telebúðum. Eisini ber til at ringja á telefon 80 80 80, og so kunnu vit hjálpa tær.
Vilt tú vita meira um okkurt ávíst evni, trýst so á eina av leinkjunum niðanfyri:
Fartelefon - hald og tænastur
Heimatelefon - hald og tænastur
Tá tú nýtir internetið á fartelefonini, er tað altíð eitt gott hugskot at hava ein datapakka, soleiðis at tú kanst tryggja tær besta kostnaðin og minstu telefonrokning
Fyrireikingarnar til eitt heilt nýtt fartelefonnet hava verið í gongd leingi. Sigast kann, at Føroya Tele fer at fáa eitt 4,5G-net, sum kann geva ferðir upp í 150 Mbit/s.
Les meira her.


text:
Tilfeingisbreytin á Fiskivinnuskúlanum er ætlað føroyskum ungdómum, sum hava áhuga fyri føroysku náttúruni, umhvørvinum og burðardyggari gagnnýtslu av náttúruríkidøminum. Tilfeingisbreytin gevur almennan lestrarførleika til hægri lærustovnar á jøvnum føti við hinar gymnasialu breytirnar.
Tilfeingisbreytin
Tíðindi
Fyrilestur um danska ferðaleiðaraútbúgving
Undan jólum samtykti Løgtingið at játta 1 millión krónur at fara undir eina føroyska ferðavinnuútbúgving á Fiskivinnuskúlanum. Áhugi er fyri hesi útbúgving og eisini úr útlandinum. Týsdagin 31. januar koma umboð fyri danska...[Les meira]
Fletting
Í lærugreinini tilfeingisfrøði B læra næmingarnir m.a. um landbúnað. Høvuðsevnið nú er um súgdjór. Í hesum sambandi var fletting á skránni í tímunum hjá 1. flokki seinnapartin týsdagin 18. oktober 2016. Lærarin, Fróði...[Les meira]
2. flokkur á námsferð
Í døgunum 27. september til 4. oktober 2016 vóru næmingarnir í 2. flokki á Fiskivinnuskúlanum námsferð í Spania. Gist varð á hotellinum Aqua Marina í býnum Santa Sussanna í landspartinum Catalonia. Farið varð m.a. uppá...[Les meira]
3. fl. til sjónleik
5. okt. var 3. flokkur til sjónleikin Havfrúnna á Tjóðpallinum. Í føroyskum hava vit lisið elsta varðveitta sjónleikin , ið skrivaður er á føroyskum. Hetta er leikurin Gunnar Havreki eftir Rasmus Effersøe. Sigast má, at...[Les meira]
Fyrrverandi næmingar á foreldrafundi
Hóskvøldið 22. september skipaði skúlin fyri foreldrafundi hjá næmingum í 1. flokki, har bæði foreldur og onnur avvararðandi fingu kunning um tilfeingisbreytina á Fiskivinnuskúlanum. Skúlin tók ímóti fyrstu næmingunum í 1989,...[Les meira]
Tiltakið “Markleys útbúgving”
Hósdagin var tiltakið “Markleys útbúgving” hildið í Norðurlandahúsinum. Av Fiskivinnuskúlanum luttóku lestrarvegleiðingin og 3. flokkur. Tiltakið var bæði fjølbroytt og áhugavert.[Les meira]


text:
13.11.2013
Frostrósir
Frostrósir koma aftur til Føroya og framføra í Norðurlandahúsinum 30. nóvember. Sangarar eru: Hera Björk, Heiða Ólafs, Gréta Salóme, Friðrik Ómar, Jógvan Hansen og Jóhann Friðgeir. Sí meira á www.nlh.fo
More
More
18.10.2013
Heilsustovnur Náttúrulæknafelags Íslands (NLFÍ)
Kunningarfundur í Miðlahúsinum í Vágsbotni, týsdagin 22. oktober kl. 20.00.
More
More
09.08.2013
Frændafundur 8: Føroysk-íslendsk vísindaráðstevna á Fróðskaparsetrinum 24. – 25. august 2013
Ráðstevnan Frændafundur 8 verður á Fróðskaparsetri Føroya 24. og 25. august 2013 við nógvum áhugaverdum fyrilestrum. Granskingarbrak Leygardagin 24. og sunnudagin 25. august ber til at hoyra eina rúgvu av forvitnisligum fyrilestrum á Frænda...
More
More
31.07.2013
Ferðafrásøgn í Norðurlandahúsinum
Ferðafrásøgn frá manningini á Auður Hósdagin 1. aug kl.17.00 Í sambandi við, at Eyþór Eðvarðsson, Hálfdán Freyr Örnólfsson, Svanur Wilcox og Kjartan Jakob Hauksson hava róð frá Orknoyggju...
More
More
26.07.2013
Opið hús á Ólavsøku
Aðalkonsulát Íslands hevur opið hús ólavsøkuaftan, 28. juli kl. 15 - 18. Øll eru hjartaliga vælkomin at støkka inn á gólvið.
More
More
30.05.2013
Manskórið Stefnir í Vesturkirkjuni
Manskórið Stefnir var sett á stovn tann 15. januar 1940 og framførdi fyri fyrstu ferð, 3 vikur seinni, í Brúarlandi í Mosfellssveit. Kórið taldi í byrjanini 20 limir, men er í dag tvífaldað til 40 virknar sanglimir. Manskórið Stefnir fekk heiðurs...
More
More
17.05.2013
Kirkjukór á vitjan
Kirkjukór úr Mosfellsbær vitjar í Føroyum í døgunum 17. – 23. Mai Kórið er kirkjukór hjá Lágafellsókn í Mossfellsbær í Íslandi. Tey syngja við ymisk høvi í Mossfellsbær og hava eisini sungið við ymisk hátíðarlig høvi – bæði í Íslandi og utt...
More
More
20.03.2013
Listaframsýning í Smiðjuni í Lítluvík
08.03.2013
Yvirlýsing millum Føroya Landsstýri og stjórn Íslands
Á ráðstevnu í Norðurlandahúsinum 5. mars var ein yvirlýsing undirritað millum Føroya Landsstýri og stjórn Íslands. Yvirlýsingin hevur til endamáls at menna samstarv tjóðanna millum. Serstøk áherðsla er at menna vinnu- og nýskapan hjá báðum tjóðum. ...
More
More
05.03.2013
Konsert við Jógvan Hansen, Friðrik Ómar og kvinnukórinum Suð, verður í Norðurlandahúsinum 9 mars. kl 20:00
Í oktobur mánaði 2009 góvu Jógvan Hansen og íslendski Friðrik Ómar út fløguna "Vinaløg". Hendan fløgan var eitt samstarv millum brøðratjóðirnar b...
More
More
01.03.2013
Føroysk Íslendsk Ráðstevna 5. mars í Norðurlandahúsinum
Vegna fíggjar- og vinnumálaráðini í Føroyum og Íslandi og í samstarvi við Føroyska- íslendska handilskamarið, verður boðið til rðastevnu í Norðurlandahúsinum 5. mars 2013
More
More
20.12.2012
Gleðilig jól
15.11.2012
Adventskonsert Karlakór Reykjavíkur
Karlakór Reykjavíkur heldur konsert á Toftum í Fríðrikskirkjuni, leygardagin 1. desembur kl. 18. Í Tórshavn í Vesturkirkjuni saman við Tórshavnar Manskór, sunnudagin 2. desembur kl. 17 og kl. 19.30 Einsangari: Viðar Gunnarsson, bassi Orgullei...
More
More
13.11.2012
Føroyskt-íslendskt handilskamar stovnað
Leygardagin 10. nov. 2012 varð føroykst íslendskt handilskamar stovnað. Á fundinum var val av nevnd á skránni og 9 nevndarlimir vórðu valdir. 5 umboðandi Føroyar og 4 umboðandi Ísland. Á aðalfundinum vóru vegna Føroyar, Marita Rasmussen frá...
More
More
08.11.2012
Føroyskt-íslendskt handilskamar
Eitt handilskamar er ein áhugafelagsskapur fyri fyritøkur, feløg, stovnar og persónar, sum hava áhuga fyri samhandli millum lond. 10. november kl. 15.00 verður stovnandi aðalfundur í Vinnuhúsinum.
More
More
05.11.2012
Nordic Food Diplomacy
New Nordic Food to show the world who we are in the Nordic Region The Nordic Council of Ministers is launching a new web portal for embassies and export companies: Nordic Food Diplomacy. The site shows how you profile your home country and the Nordic...
More
More
05.10.2012
Frá føroyska/íslendska Handilskamarinum: Búmerkjakapping
Í november verður føroyskt/íslendsk handilskamar stovnað í Føroyum. Í hesum sambandi verður bjóðað til búmerkjakapping.
More
More
02.10.2012
Karlakór Kópavogs á vitjan í Føroyum
Konsert við Karlakór Kópavogs Hanus G. Johansen og Tórshavnar Manskóri verður 5. oktober kl. 21:00 í fabrikkini hjá Öström á Skálatrøð.
More
More
07.09.2012
Framsýning Jónína Guðnadóttir
Framsýning við íslendsku listakvinnuni Jónínu Guðnadóttur verður í Listasavni Føroya 7. september - 7. oktober.
More
More
28.07.2012
Myndir frá opnu húsi
Meðfylgjandi eru myndir frá opnu húsi aðalræðisskrifstofu Íslands í Þórshöfn í Færeyjum í tilefni af Olavsvöku sem er þjóðhátíð Færeyinga.
More
More
Video Gallery


text:
Kamelur
Kamelar (frøðiheiti - Camelus) eru fyrimyndarlig oyðimarkardýr. Dromedarur hevur eina kúlu á bakinum, og kamelurin hevur tvær. Teir klára seg í fleiri vikur og ganga long strekki og hvørki eta ella drekka. Ein fyrimunur, ið ger teir frálíkar at bera farm. Tí verða teir nevndir oyðimarkarskip.
Vanliga verður hildið, at kúlan á kamelinum er full av vatni, men hetta er ikki so. Í veruleikanum er hon ein feittkúla, sum kamelurin fær føðslu úr, tá ið hvørki matur ella vatn er at fáa. Kamelinum nýtist ikki vatn í 10 mánaðir, men so kann hann eisini drekka ómetaliga nógv í stutta tíð - einar 340 kannur av vatni í 10 minuttir.
Kamelur hevur tvey røð av eygnahárum at verja eyguni fyri sandroki.